
INTRODUCTION. 

[Being extracts from Thomas Carlyle’s Article on German 
Literature in the Foreign Quarterly Review , 1831.] 


The story of Reinecke Fuchs , or to give it the 
original Low German name, Reincke de Fas , is, 
more than any other, a truly European perform¬ 
ance : for some centuries, a universal household 
possession and secular Bible, read everywhere, in 
the palace and the hut; it still interests us, more¬ 
over, by its intrinsic worth, being on the whole 
the most poetical and meritorious production of 
our Western World in that kind; or perhaps of 
the whole world, though, in such matters, the 
West has generally yielded to, and learned from 
the East.* 

... So much for the outward fortunes of 
this remarkable Book. It comes before us with 
a character such as can only belong to a very few; 
that of being a true world’s-Book, which through 
centuries was everywhere at home, the spirit of 
which diffused itself into all languages and all 
minds. The quaint iEsopic figures have painted 
themselves in innumerable heads; that rough 
deep-lying humour has been the laughter of many 
generations. So that, at worst, we must regard 


* P. 381. 

this Rnneckt as an ancient Idol, once worshipped, 
and still interesting for that circumstance, were 
the sculpture never so rude. We can love it, 
moreover, as being indigenous, wholly of our own 
creation : it sprang up from European sense and 
character, and was a faithful type and organ of these* 
But independently of all extrinsic considerations, 
the fable of Reinecke may challenge a judgment on 
its own merits. Cunningly constructed, and not 
without a true poetic life, we must admit it to be : 
great power of conception and invention, great 
pictorial fidelity, a warm, sunny tone of colouring, 
are manifest enough. It is full of broad, rustic 
mirth; inexhaustible in comic devices ; a World- 
Saturnalia, where Wolves tonsured into Monks, 
and nigh starved by short commons, Foxes pil- 
griming to Rome for absolution, Cocks pleading 
at the judgment-bar, make strange mummery. 
Nor is this wild Parody of Human Life without 
its meaning and moral: it is an Air-pageant from 
Fancy’s Dream-grotto, yet Wisdom lurks in it; 
as we gaze the vision becomes poetic and prophetic. 
A true Irony must have dwelt in the Poet’s heart 
and head: here, under grotesque shadows, he 
gives the saddest picture of Reality; yet for us 
without sadness; his figures mask themselves in 
uncouth, bestial vizards, and enact, gambolling; 
their Tragedy dissolves into sardonic grins. He 
has a deep, heartfelt Humour sporting with the 
world and its evils in kind mockery; this is the 

poetic soul, round which the outward materiel has 
fashioned itself into living coherence. And so, in 
that rude old Apologue, we have still a mirror, 
though now tarnished and time-worn, of true 
magic reality: and can discern there, in cunning 
reflex, some image both of our destiny and of our 
duty; for now, as then, “Prudence is the only 
virtue sure of its reward,” and Cunning triumphs 
where Honesty is worsted ; and now, as then, it 
is the wise man’s part to know this, aud cheerfully 
look for it, and cheerfully defy it: 

Ut vulpis adulatio 

Here thro* his own world moveth, 

Sic hominis et ratio 

Most like to Reynard proveth. 

If Reinecke is nowise a perfect Comic Epos, it 
has various features of such, and, above all, a 
genuine Epic spirit, which is the rarest feature.* 
.... Nevertheless, the old Low-German 
original has also a certain charm, and simply as 
the original would claim some notice. It was 
reckoned greatly the # best performance that was 
ever brought out in that Dialect; interesting, 
moreover, in a philological point of view, especially 
to us English ; being properly the language of our 
old Saxon Fatherland; and still curiously like 
our own, though the two, for some twelve centu¬ 
ries, have had no brotherly communication, f 


• P. 385. t P. 388. 

^oto tbe bere ete tbe bonp 
capftulo .bffj. 

•Ebe complaint of the bere 
bpon tbe fore capftulo .t'r. 

Wgn btggnnetfi t&[« f»]gjrtotse of 
tejmarti tilt foxe 

I N this historye ben wreton the parables/ 
goode lerynge / and dyuerse poyntes to 
be merkyd / by whiche poyntes men 
maye leme to come to the subtyl knowe- 
leche of suche thynges as dayly ben vsed and had 
in the counseyllys of lordes and prelates gostly and 
worldly / and / also emonge marchantes and other 
comone peple / And this booke is maad for nede 
and prouffyte of alle god folke / As fer as they 
in redynge or heeryng of it shal mowe vnderstande 
and fele the forsayd subtyl deceytes that dayly ben 
vsed in the worlde/not to thentente that men 
shold vse them but that euery man shold eschewe 
and kepe hym from the subtyl false shrewis that 
they be not deceyuyd / Thenne who that wyll haue 
the very vnderstandyng of this mater / he muste ofte 
and many tymes rede in thys boke and ernestly 
and diligently marke wel that he redeth/ffor it is 
sette subtylly / lyke as ye shal see in redyng of it/ 
and not ones to rede it flfor a man shal not wyth 
ones ouer redyng fynde the ryght vnderstandyng 
ne comprise it wel / but oftymes to rede it shal 
cause it wel to be vnderstande / And for them that 
vnderstandeth it / it shall be right Ioyous playsant 
and prouffitable 

l?oto tty Ipon Spnge of alle begti'ss 
gent out IjIjs manbementla that alle 
beesftlja 0 bolbe tome to bte feesst 
anb toutt tapltulo ptlmo 

T was aboute the tyme of penthecoste 
or whytsontyde / that the wodes 
comynly be lusty and gladsom / 
And the trees clad with leuys and 
blossoms and the ground with herbes 
and flowris swete smellyng and also the fowles 
and byrdes syngen melodyously in theyr armonye / 
That the lyon the noble kynge of all beestis wolde 
in the holy dayes of thys feest holde on open 
Court at stade / whyche he dyde to knowe ouer 
alle in his lande / And commanded by strayte 
conmyssyons and maundements that euery beest 
shold come thyder / in suche wyse that alle the 
beestis grete and smale cam to the courte sauf 
reynard the fox / for he knewe hym self fawty and 
gylty in many thynges ayenst many beestis that 
thyder sholde comen that he durste not auenture 
to goo thyder / whan the kynge of alle beestis had 
assemblid alle his court / ther was none of them 
alle but that he had complayned sore on Reynart 
the foxe* 

B 

%\)t fittft complaint mafic bp 
^sfegrpm tlje toulf on Hcpnart 
capftulo *i\* 



Segrym the wulf wyth his lynage and 
frendes cam and stode to fore the 
kynge / And sayde hye and myghty 
prynce my lord the kynge I beseche 
yow that thurgh your grete myght / right / and 
mercy that ye wyl haue pyte on the grete trespas 
and the vnresonable mysdedes that reynart the 
foxe hath don to me and to my wyf that is to wete 
he is comen in to my hows ayenst the wylle of my 
wyf / And there he hath be pyssed my chyldren 
where as they laye in suche wyse as they therof 
ben woxen blynde / wherupon was a day sette / 
and was Iudged that reygnart sholde come and haue 
excused hym hierof / and haue sworen on the holy 
sayntes that he was not gylty therof / And whan 
the book wyth the sayntes was brought forth / tho 
had reygnart bythouht hym other wyse / And 
wente his waye agayn in to his hole / as he had 
nought sette thereby / And dere kynge this 
knowen wel many of the bestes that now be 
comen hyther to your court / And yet hath he 
trespaced to me in many o her thinges / he is not 
lyuyng that coude telle alle that I now leue 
vntolde / But the shame and vyllonye that he 
hath don to my wyf / that shal I neuer hyde ne 


Digitized by v^,ooQle 




REYNARD THE FOX . 


T 9 


suffre it vnauengyd but that he shal make to me 
large amendes / 

%\)t complaint of Courtopjs tpe 
tioutiDe capftulo uj 

han thyse wordes were spoken so stode 
there a lytyl hounde and was named 
courtoys / and complayned to the 
kynge / how that in the colde wynter 
in the harde froste he had ben sore forwynterd/ 
in such wyse as he had kepte nomore mete than 
a puddyng / wyche puddyng reygnard the foxe 
had taken away from hym 

sfpafe tljpbm ttft cam 

rth this so cam Tybert the catte wyth 
an Irous moed / and sprang in emonge 
them and sayde My lord the kyng / I 
here hier that reygnart is sore com¬ 
playned on / and hier is none but that he hath 
ynowh to doo to clere hym self / that courtoys hier 
complayneth of that is passyd many yeres goon / 
how be it that I complayne not / that pudyng was 
myne / ffor I hadde wonne it by nyghte in a mylle / 
The myllar laye and slepe / yf courtoys had ony 
parte hieron / that came by me to / 

Thenne spak panther / Thynke ye Tybert that 

it were good that reynard sholde not be com- 
playned on / he is a very murderer / a rouer / and 
a theef / he loueth noman so wel / not our lord 
the kyng here that he wel wold that he shuld 
lese good and worshyp / so that he myght wynne 
as moche as a legge of a fat henne / I shal telle 
yow what I sawe hym do yesterday to Cuwaert 
the hare that hier standeth in the kynges pees 
and saufgarde / he promysed to Cuwart and 
sayde he wold teche hym his credo / and make 
hym a good chapelayn / he made hym goo sytte 
bytwene his Iegges and sange and cryde lowde 
Credo. Credo, my waye laye ther by there that I 
herde this songe / Tho wente I ner and fondc 
maister reynard that had lefte that he fyrst redde 
and songe / and bygan to playe his olde playe / 
flfor he had caught ky waert by the throte / and had 
I not that tyme comen he sholde haue taken his 
lyf from hym like as ye hiere may see on kywaert 
the hare the fresse wounde yet / ffor sothe my 
lord the kyng yf ye suffre this vnpunyshyd and lete 
hym go quyte that hath thus broken your peas / 
And wyl do no right after the sentence and 
Iugement of your men / your Chyldren many 
yeris herafter shal be myspreysed and blamed 
therfore / 

Sykerly panther sayd Isegrym ye saye trouthe / 
hit were good that right and Iustyse were don t 
for them that wolde fayn lyue in peas / 

l&oto ppmbart tlje bastee tfje fore# 
flutters* stone stpacfc for repnart auto 
ansfoerb to fort tpe feynge* 
capitulo* M\U 



o spack Grymbart the dasse / and was 
Reynarts suster sone with an angrey 
moed / Sir Isegrym that is euyl sayd it 
is a comyn prouerbe An Enemyes 
mouth / saith seeld wel / what leye ye / and wyte 
ye myn Eme Reynart / I wold that ye wolde a 
venture that who of yow tweyne had moste tres- 
paced to other sholde hange by the necke as a 
theef on a tree / But and yf he were as wel in 
this court and as wel wyth the kynge as ye be / 
it shold not be thought in hym / that it were 
ynowh / that ye shold come and aske him for- 
gyuenes ye haue byten and nypte myn vncle wyth 
your felle and sharp teeth many mo tymes than I 
can telle / yet wil I telle some poyntes that I wel 
knowe / knowe not ye how ye mysdeled on the 
plays / whiche he threwe doun fro the carre / 
whan ye folowed after fro ferre / And ye ete the 
good plays allone / and gaf hym no more than the 
grate or bones / whyche ye myght not ete your 
self / In lyke wyse dyde ye to hym also of the 
fatte vlycche of bacon / whiche sauourd so wel / 
that ye allone ete in your bely / and whan myn 
Eme askyd his parte / tho answerd ye hym agayn 
in scorne / Reynart fayr yonglyng I shal gladly 

gyue you your part / but myn eme gate ne had 
nought / ne was not the better / Notwithstandyng 
he had wonnen tire flycche of bacon wyth grete 
drede / fior the man cam and threw hym in a 
sacke / that he scarsely cam out wyth his lyf / 
Suche maner thynges hath reynart many tymes 
suffred thurgh ysegrym. 

ye lordes thynke ye that this is good / yet 
is ther more / he complayneth how that rey¬ 
nart myn eme hath moche trespaced to 
hym by cause of his wyf / Myn Eme hath leyn by 
her but that is wel seuen yer to fore / er he 
wedded her / and yf reynart for loue and curtosye 
dyde with her his wille / what was that / She was 
sone heled therof / hierof by ryght shold be no 
complaynt were Isegrym wyse. he shold haue lefte 
that he doth to hym self no worshyp thus to 
sklaundre his wyf / She playnelh not / now 
maketh kywaert the hare acomplaynt also / that 
thynketh me a vyseuase / yf he rede ne lemed a 
ryght his lesson / sholde not reynard his maister 
bete hym therfore / yf the scolers were not beten 
ne smyten and reprised of their truantrye / they 
shold neuer lerne / 

H ow complayneth Couitoys that he with 
payne had goten a puddyng in the 
wynter / at suche tyme as the coste is 
euyl to fynde Therof hym had be better to haue 
holde his pees / for he had stolen it / Male que- 

sisti et male perdidisti hit is ryght that it be euil 
loste / that is euil wonne who shal blame Reynart / 
yf he haue taken fro a theef stolen good hit is 
reson who that vnderstandeth the lawe and can 
disceme the right / and that he be of hye burthe 
as myn Erne reynart is whiche knoweth wel how 
he shal resseyue stolen good / yet al had he cour 
toys hanged whan he fonde hym with the menowr / 
he had not moche mysdon no trespaced / Saul 
ayenst the crowne / that he had don Iustyse wyth 
oute leue wherfore for the honour of the kynge 
he did it not / all hath he but lytyl thanks / what 
skathed it hym that he is thus complayned on / 
Myn Eme is a gentil and a trewe man he may J 
sufifre no falshede / he doth nothyng but by his \ 
piestes counseyl And I saye yow syth that my I 
lordc the kynge hath do proclamed his pees he j 
neuer thoughte to hurte ony man / fifor he eteth no l 
more than ones a day / he lyueth as a recluse / he / 
chasliseth his body and wereth a sherte of heer / < 
hit is more than a yere that he hath eten no 
flesshe / as I yesterday herd saye of them that cam 
fro hym he hath lefte and geuen over his Castel 
maleperduys / And hath bylded a cluse / theryn 
dwelleth he / and hunteth nomore / ne desyreth 
no wynnynge but he lyueth by almesse and taketh 
nothyng but suche as men gyue hym for charyte 1 
and doth grete penance for his synnes / and his is i 
woxen moche pale and lene of prayeng and 
wakyng fifor he wolde be fayn wyth god / 

Thus as grymbert his eme stode and preched 
thise wordes / so sawe they comen doun the hylle 
to hem chauntecler the cock and brought on abiere 
a deed henne of whom reynart had byten the heed 
of / and that muste be shewed to the kynge for 
to haue knowleche therof. 

l?oto tje CocEe complapneti on 
repnart capftulo .tj°. 

Hauntecler cam forth and smote py- 
teously his handes and his fetheris and 
on eche side of the byer wenten tweyne 
sorouful hennes that one was called 
cantart and that other goode henne Crayant they 
were two the fayrest hennes that were bytwene 
holland and arderne / Thise hennes bare eche of 
them a brennyg tapre whiche was longe and 
strayte / Thise two hennes were coppens susters / 
And they cryed so pitously / Alas and weleaway 
for the deth of her dere suster coppen / Two yonge 
hennes bare the byere which kakled so heuyly and 
wepte so lowde for the deth of coppen their moder 
that it was ferre herde / thus cam they to gydre to 
fore the kynge / 

nd chantecler tho seyde / Mercyful lord / 
my lord the kynge plese it yow to here our 
complaynte / And abhorren the grete 
scathe that reynart hath don to me and my chil- 

dren that hiere stonden / it was so that in the 
begynnyng of appryl whan the weder is fayr / as 
that I as hardy and prowde / bycause of the grete 
lynage that I am comen of and also hadde / ffor I 
had viij fayr sones and seuen fayr doughters whiche 
my wyf had hatched, and they were alle stronge 
and fatte and wente in ayerde whiche was walled 
round a boute / In whiche was a shadde where in 
were six grete dogges whiche had to tore and 
plucked many a beestis skyn in suche wyse as my 
chyldren were not aferd / On whom Reynart the 
theef had grete enuye by cause they were so sure 
that he cowde none gete of them / how wel oftymes 
hath this fel theef goon rounde aboute this wal / 
and hath leyde for vs in suche wyse that the dogges 
haue be sette on hym and haue hunted hym 
away / And ones they leep on hym vpon the 
banke / And that cost hym somewhat for his 
thefte / I saw that his skyn smoked neuertheles 
he wente his waye / god amende it / 


hus were wequyte of reynart alonge whyle / 
atte laste cam he in lyknes of an here- 
myte / and brought to me a lettre for to 
rede sealed wyth the kynges seal / in whiche stode 
wreton that the kynge had made pees oueral in 
his royame / and that alle maner beestis and 
fowlles shold doo none harme ner scathe to ony 
other / yet sayd he to me more / that he was a 

cloysterer or a dosyd recluse be comen / And that 
he wolde receyue grete penance for his synnes / 
he shewd me his slauyne and pylche and an heren 
sherte ther vnder / and thenne sayd he / syr 
Chaunteclere after thys tyme be no more aferd of 
me ne take no hede / ffor I now wil ete nomore 
flesshe / lam forthonso olde / That I wolde fayne 
remembre my sowle I will now go forth / for I 
haue yete to saye my sexte / none / and myn euen- 
songe / to god I bytake yow / Tho wente reynart 
thens sayeng his Credo / and leyde hym vnder an 
hawthorn / Thenne / was I glad and mery / and 
also toke none hede / And wente to my chyldren 
and clucked hem to gydre And wente wythout the 
wal for to walke wherof is moche harme comen to 
vs / for reynart laye vnder a busshe and cam 
krepyng bitwene vs and the gate / so that he 
caght one of my chyldren and leyd hym in his 
male / wherof whe haue had grete harme / for syth 
he hath tasted of hym / ther myght neuer hunter 
ne hounnde saue ne kepe hym from vs / he hath 
wayted by nyghte and daye in suche wyse that he 
hath stolen so many of my chyldren that of # xv. I 
haue but foure / in suche wyse hath this theef for- 
slongen them / And yet yesterday was coppen my 
doughter that hier lyeth vpon the byer with the 
houndes rescowed This complayne I to yow gra¬ 
cious kynge / haue pyte on myn grete and vnre- 
sonable damage and losse of my fayre chyldren / 

9 ?oto rtjefepnfftfpacfe touting tfjfjs 
complaint ca. t)f: 



JHennespackthe kynge / Syre dasse here 
ye this wel of the recluse your Eme he 
hath fasted and prayde that yf I lyue a 
yere he shal abye it / Nowe herke 
chauntecler / your playnt is ynough your doughter 
that lyeth here dede / we wyl gyue to her the 
dethes right we may kepe her no longer / we wil 
betake her to god / we wylle syngen here vygylie / 
and brynge her worshipfully on erthe / and thenne 
we wille speke wyth thise lordes and take coun- 
seyl how we may do ryght and Iustyse of thys 
grete murdre / and brynge this fals theef to the 
lawe / 

Tho begonne they placebo domino / with the 
verses that to longen whiche yf I shold saye / were 
me to longe / whan this vigilye was don and the 
commendacion / she was leyde in the pytte / and 
ther vpon was leyde a marble stone polyshed as 
clere as ony glas and theron was hewen in grete 
letters in this wyse coppe chanteklers doughter / 
whom Reynart the fox hath byten lyeth hier vnder 
buryed / complayne ye her ffor / she is shamefully 
comen to her deth / 

after this the kynge sente ffor his lordes and 
wysest of his counseyl for to take aduys / how this 
grete murdre and trespaas shold be punysshyd on 

reynart the foxe / Ther was concluded and apoyntcd 
for the beste / that reynart shold be sent fibre and 
that he lefte not for ony cause / But he cam in to 
the kynges court ffor to here wat shold be sayd to 
hym / And that bruyn the here shold do the 
message. 

the kynge thought that alle this was good and 
saide to brune the^bere syr brune I wyl that ye 
doo this message / but see wel to for your self / 
ffor reynart is a shrewe / and felle and knoweth so 
many wyles that he shal lye and flatre / and shal 
thynke how he may begyle deceyue and brynge 
yow to some mockerye / 

tho sayd brune what good lord late it allone / 
deceyueth me the foxe / so haue I ylle lemed my 
casus / I trowe he shal come to late to mocque me / 
Thus departed brune meryly fro thens / but it is to 
drede that he cam not so meryly agayn / 


Ijoto brunne rtje beere toass jspeb of 
IReptiacttljefore/ capttulo .to'f. 



j]Ow is brune goon on his waye toward the 
foxe wyth astowte moede / whiche sup¬ 
posed wel that the foxe sholde not haue 
begyled hym / as he cam in a derke 
wode in a forest were as reynard had a bypath 
whan he was hunted / ther bysyde was an hie 
montayne and lande / and there muste brune in 
the myddel goon ouer for to goo to maleperduys / 

for reynart had many a dwellyng place / but the 
castle of maleperduys was the beste and the fastest 
burgh that he had / Ther laye he Inne whan he 
had nede and was in ony drede or fere. Now 
whan bruyn was comen to maleperduys he fonde 
the gate fast shette / tho wente he to fore the gate 
and satte vpon his taylle and called Reynart be ye 
at home I am brownyng / the kynge hath sente me 
for yow that ye sholde come to court / for to plete 
your caas / he hath sworn there by his god / come 
ye not / or brynge I yow not with me for 
tabyde suche right and sentence as shal be there 
gyuen / it shal coste you your lyf he wyl hange 
you / or sette you on the ratte / reynart doo by my 
counseyl and come to the court / 

eynart laye within the gate as he ofte was 
wonte to doo for the warmth of the sonne / 
whan reynart herd bruyn tho wente he 
lnneward in to his hole / for maleperduys was ful 
of hooles / hier one hool and there an other and 
yonder an other / narowe. crooked and longe 
wyth / many weyes to goo out / whiche he opend 
and shette after that he had nede / whan he had 
ony proye brought home / or that he wiste that 
ony sought hym for hys mysdedes and trespaces / 
thenne he ran and hydde hym fro his enemyes in 
to hys secrete chambres / that they coude notfynde 
hym / by whiche he deceyuyd many a beest that 
sought hym / and tho thought reynart in hym self 

how he myght best brynge the beere in charge and 
nede / and that he abode in worship / 

H N this thoughte reynart cam out and sayde 
bruyn eme ye be welcome / I herde you 
wel to fore / but I was in myn eue 
song therfore haue I the lenger taryed a lytyl / 
dere eme he hath don to you no good seruyse and 
I can hym no thank that hath sente you ouer this 
longe hylle / for I see that ye be also wery that the 
swete renneth doun by your chekys / it was no 
nede / I had neuerthe’ess comen to court to 
morowe but I sorowe now the lasse / for your wyse 
counseyl shal wel helpe me in the court / and 
coude the kyng fynde none lasse messager but yow 
ffor to sende hyther / that is grete wonder / (for 
next the kynge ye be the mooste gentyl and 
richest of leeuys and of lande / I wolde wel that 
we were now at the court but I fere me that I 
shal not conne wel goo thyder / for I haue eten so 
moche new mete / that me thynketh my bely wylle 
breke or cleue asonder and by cause the mete was 
nyewe / I ete the more / 
tho spack the here lyef neue what mete haue ye 
eten that maked yow so ful/ 
dere eme that I ete what myght it helpe yow 
that yf I tolde you / I ete but symple mete a poure 
man is no lord that may ye knowe eme by me / we 
poure folke must ete oftymes such as we gladly 
wolde not ete yf we had better / they were grete 

hony combes which I must nedes ete for hunger / 
they haue made my bely so grete / that I can 
nowher endure / 

Bruyn tho spack anone / alas reynart what saye 
ye / sette ye so lytyl by hony / me ought to preyse 
and loue it aboue alle mete / lief reynart helpe me 
that I myght gete a decl of this hony / and as 
longe as I lyue I shal be to you a tryew friende 
and abyde by yow as ferre as ye helpe me that I 
may haue a parte of this hony / 


brujm ete t$e Ijonp 



capftulo, 

♦tmj': 

I Ruyn eme I had supposed that ye had 
iaped therwyth / 

so helpe me god reynart nay / I shold 
' not gladly iape with yow / 
thenne spacke the rede reynart is it thenne 
emest that ye loue so wel the hony /1 shal do 
late you haue so moche that ten of yow shold not 
ete it at one mele / myght I gete therwith your 
friendship / 

not we ten reyner neue sayd the bere how 
shold that be had I alle the hony that is bytwene 
this and portyngale I shold wel ete it allone* 
reynard sayde* what saye ye Eme / hier by 
dwelleth an husbondman named lantfert whiche 
hathe so moche hony that ye shold not ete it in* 
vij. yere whiche ye shal haue ia your holde. yf ye 

wille be to me friendly and helpyng agenst myn 
enemyes in the kynges court / 

thenne promysed bruyn the bere to hym. that 
yf he myght haue his bely full* he wold truly be to 
hym to fore alle other a faythful frende / 
herof laughed reynart the shrewe and sayde/yf ye 
wold haue vij hamber barelis ful I shal wel gete them 
and helpe you to haue them / These wordes pleysd 
the bere so wel and made him so moche to lawhe / 
that he coude not wel stande 

Tho thought reynart / this is good luck I shal lede 
hym thyder that he shal lawhe by mesure. 

Reynard sayd thenne / this mater may not be 
longe taryed / I muste payne my self for you / ye 
shal wel vnderstande the very yonste and good 
wyl that I bere to you ward I knowe none in al my 
lygnage that I nou wolde laboure fore thus sore / 
that thanked hym the bere and thought he taryed 
longe/ 

Now eme late vs goo a good paas and folowe ye 
me / I shal make you to haue as moche hony as ye 
may bere / the foxe mente of goode strokes but the 
caytyf markyd not what the foxe mente / and they 
wente so longe to gydre that they cam vnto lant- 
ferts yerde / tho was sir bruyn mery / 

H ow herke of lantfert is it true that men saye 
/ so was lantfert a stronge carpenter of 
grete tymbre / and had brought that other 
day to fore in to his yerde a grete oke which he 

had begonne to cleue And as men be woned he 
had smeten two betels the rinone after that other in 
suche wyse the oke was wyde open whereof 
reynart was glad / for he had founde it right as he 
wisshed / And sayde to the bere all lawhying / see 
nou wel sharply to / in this tree is so moche hony 
that it is without mesure / asaye yf ye can come 
therm and ete but lytil for though the hony 
combes be swete and good yet beware that ye ete 
not to many, but take of them by measure, that 
ye cacche no harme in your body* for swete eme I 
shold be blasmed yf they dyde you ony harme. 

what reynart cosyn sorowe ye not for me. wene 
ye that I were a foie. 

mesure is good in alle mete* reynart sayde* ye 
saye trouthe. wherfore shold I sorowe* goo to the 
nde and Crepe theryn 

bruyn the bear hasted sore toward the hony. and 
trad in wyth his two formest feet: and put his 
heed ouer his eeris in to the clyft of the tree. And 
reynart sprang lyghtly and brak out the betle 
of the tree. Tho helped the bere nether flateryng 
ne chydyng. he was fast shette in the tree thus hath 
the neueu wyth deceyte brought his eme in pryson 
in the tree in suche wyse as he coude not gete 
out wyth myght ne wyth crafte / hede ne foote / 


I hat prouffyteth bruyn the bere that he 
stronge and hardy is / that may not helpe 
them / he sawe wel that he begyled was he 
began to howle and to braye / and crutched wyth 

the hynder feet and made suche a noyse and 
rumour that lantfert came out hastely / and knewe 
nothyng what this myght be / and brought in his 
hand a sharpe hoke / bruyn the bere laye in the 
clyfte of the tree in grete fere and drede / and helde 
fast his heed and nyped both his fore feet / he 
wrange he wrastled / and cryed / and all was for 
nought / he wiste not how he myght gete out / 
reynar the foxe sawe fro ferre how that 
lantfert the carpenter cam and tho spack reynart to 
the bere / is that hony good how is it now / ete not 
to moche it shold do you harme / ye shold not 
thenne wel conne goo to the court whan lantfert 
cometh yf ye haue wel eten he shal yeue you better 
to drynke and thenne it shal not styke in your 
throte / 

H ffter thise wordes tho tomed hym reynart 
toward his castel and lantfert cam and fonde 
the bere fast taken in the tree / thenne ranne 
he faste to his neyghbours and sayde / come alle in 
to my yerde / there is a beere taken / the worde 
anone sprange oneral in the thorpe / ther ne bleef 
nether man ne wyf / but alle ranne theder as 
fast as they coude / eueryche wyth hys wepen / 
some wyth a staf / some with a rake / some with a 
brome / some with a stake of the hegghe and 
some wyth a flayel / and the preest of the chirche 
had the staf of the crosse / and the clerk brought a 
vane The prestis wyf Iulok cam with her dystaf / 




Digitized by v^,ooQle 



REYNARD THE FOX. 


35 


she sat tho and spanne / Ther cam olde wymen that 
for age had not one toeth in her heed / 
now was bruyn the here nygh moche sorowe / 
that he allone muste stande ayenst them alle whan 
he herde alle this grete noyse and crye / he wras- 
tled and plucked so hardeand so sore / that he gate 
out his heed / but he lefte behynde all the skyne 
and bothe his eeris / In suche wyse that neuer man 
sawe fowller ne lothyer beest / for the blode ran 
ouer bis eyen / and or he coude gete out his feet / 
he muste lete there his clawes or nayles and this 
roughe hande / This market cam to him euyl / ffor 
he supposed neuer to haue goon/ is feet were 
so sore / and he myght not see for the blode whiche 
ran so ouer his eyen / 


W ntfert cam to hym wyth the preest and 
forth with alle the parysshe / and began to 
smyle and stryke sore vpon his heed and 
visage he receyued there many a sore stroke / euery 
man beware hierby. who hath harme and scathe / 
euery man wil be ther at and put more to / That 
was wel seen on the bere / for they were alle tiers 
and wroth on the bere grete and smal / ye 
hughelyn wyth the croked lege* and ludolf with 
the brode longe noose / they were booth wroth 
That one had an leden malle' and that other a 
grete leden wapper / therwyth they wappred and 
al for slyngred hym / syr bertolt with the longe 
fyngers lantfert. and ottram the longe. thys dyde to 

the here more harme than al the other that one had 
a sharpe hoke / and that other a croked staf wel 
leded on th ende for to playe at the balle / 
Baetkyn / ende aue abelquak my dame baue / and 
the preest with his staf / and dame Iulok his wyf 
thise wroughten to the here so moche harme / that 
they wold fayn haue brought hym fro his lyf to 
deth / they smote and stacke hym al that they 
cowde / 

bruyn the beere satte and syghed and groned / 
and muste take suche as was gyuen to hym / but 
lantfert was the worthiest of byrthe of them alle / 
and made moste noyse/ for dame pogge of chaf- 
porte was his moder / and his fader was Macob 
the stoppelmaker / a moche stowte man there as 
he was allone / bruyn receyued of hem many a caste 
of stones / Tofore hem alle sprang forst lanteferts 
brother with a staf / and smote the bere on the 
heed that he ne herde ne sawe / and there with 
the bere sprange vp bytwene the bushe and the 
ryuer emonge an heep of wyuis that he threwe a 
deel of hem in the ryuer whiche was wyde and 
deep / 

ther was the persons wyf one of them wherfor 
he was ful of sorow when he saw his wyf lye in 
the water / hym lusted no lenger to smyte the 
bere / but called dame Iuloke in the water now 
euery man see to / Alle they that may helpe her / 
be they men or wymen / I gyue to hem all pardon 
of her penance and relece alle theyr synnes / alle 

they thenne lefte bruyn the here lye / And dyde 
that the preest badde 

han bruyn the bere sawe.that they ranne all 
from hym and ranne to saue the wymen j 
tho sprange he into the water and swame 
alle that he coude / Thenne made the preest a 
grete showte and noyse and ran after the bere 
wyth grete anger and said come and tome agayn 
thow false theef / The bere swame after the beste 
of the streme / and lete them calle and crye / for he 
was glad that he was so escaped from them / he 
cursed and banned the hony tree / and the foxe 
also that had so betrayed him / that he had 
cropen therin so depe that he loste boothe his 
hood and his eeris / And so forth he droof in the 
streem wel a ij or iij myle / Tho waxe he so wery 
that he wente to lande for to sitte and reste hym / 
ffor he was heuy / he groned and syghed / and the 
blode lepe ouer his eyen / he drough his breth 
lyke as one sholde haue deyde / 

ow herke how the foxe dyde / er he cam 
fro lantferts hows he had stolen a fatte 
henne and had leyde her in his male And 
ranne hastely away by a by path were he wende 
that noman should haue comen / he ranne toward 
the Ryuer that he swette / he was so glad that he 
wist not whatto do for Ioye / ffor he hoped that 
the bere had be dede / he sayde /1 haue now wel 

spedde for he that sholde moste haue hyndred me 
in the court is now dede / and none shal wyte me 
therof / may I not thenne by right / be wel glad / 
with thise wordes the foxe looked to the ryner 
ward and espyed where bruyn the bere laye and 
rested him / Tho was the foxe sorier and heuyer 
then to fore was mery / and was as angry and 
sayde In chydyng to lantfert / alas lantfert lewde 
fool god gyue hym a shames deth that hath loste 
suche goode venyson whiche is good and fatte / 
and hath late hym goo whiche was taken to his 
hande many aman wolde gladly haue eten of 
hym. he hath loste ariche and fatte bere / Thus al 
chydyng he cam to the ryuer / where he fonde the 
beere sore wounded / bebled / and right seke / 
whiche he myght thanke none better thereof than 
Reynart whiche spacke to the bere in skome / 

Chiere priestre / dieu vous garde wylle ye see 
the rede theef 

sayde the bere to hym self / the rybaud and 
the felle diere here I se hym comen / 

Thenne sayde the foxe / haue ye ought forgoten 
at lantferts / haue ye also payd hym for the hony 
combes that ye stale fro hym / yf ye haue not. it 
were agrete shame and not honeste / I wyl rather 
be the messager my self for to goo and paye hym / 
was the hony not / good / I knowe yet more of the 
same prys. dere Eme telle meer I goo hens / In to 
what ordre wille ye goo. that were this newe 
hode / were ye amonke or an abbot, he that 

shoef your crowne / hath nyped of your eeris / 
ye haue lost your toppe And don of your 
gloues / I trowe veryly that ye wyl go synge 
complyn. 

lie this herde bruyn the here / and wexe alle 
angry and sory for he myght not a venge 

- hym / he lete the foxe saye his wylle And 

wyth grete payne suffred it. and sterte agayn in 
the ryuer / and swam doun wyth the streem to that 
other syde / 

now muste he sorowe how that he sholde come 
to the court j for he had lost his eeris / and the 
skynne wyth the clawes of his forefeet / for though 
a man sholde haue slayn hym he coude not go / 
And yet he muste nedes forth / but he wist not how 
Now here how he dyde. he satte vpon his 
hammes / and began to rulsele ouer his tayl / and 
whan he was so wery / he wentled and tombled 
nyghe half a myle / this dyde he with grete payne 
so longe tyl atte laste he cam to the courte. And 
whan he was seen so comyng fro ferre / Some 
doubted what it myght be that cam so wentelyng 
The kynge atte laste knewe hym / and was not 
wel payd and sayde This is bruyn the here my 
frende / lord god who hath wounded hym thus he 
is passyng reed on his heed, me thynketh he is 
hurte vnto the deth where may he haue ben. 

ther wyth is the bere come to fore the kynge 
and sayde / 

complaint of tfjc beet bpon 
tty foje- cap° *^° 



| complayne to yow mercyful lorde syre 
kynge / so as ye may see how that I am 
handled prayeng you t auenge it vpon 
reynart the felle beest • ffor I haue 
goten this in your seruyse. I haue loste bothe 
my formest feet / my chekes and myn eeris by 
his false deceyte and treson. 

The kynge sayde how durst this fals theef 
Reynat doo this / I saye to yow bmyn and 
swere by my crowne / I shal so auenge you on 
hym / that ye shal conne me thanke / 

he sente for alle the wyse beestis / and desired 
counseyl how that he myght auenge this ouer 
grete wronge / that the foxe had don / Thenne the 
counseyl concluded olde and yong / that he shold 
be sente fore and dayed ernestly again for 
tabyde suche Iugement as shold there be gyuen 
on hym of alle his trespaces And they thought 
that the catte tybert myght best do this message yf 
he wolde / for he is right wyse / The kynge thought 
this counceyl good / 

l?oto tfye 65tiffe ssente another 
tjme tpbect tje tarn foe tlje foee, 
and fjoto tpbert gpebbe toftl) rejmact 
tbe fojce/ca° jc°* 

H henne the kynge saide sir tybert / ye 
shal now goo to reynart and saye to 
hym this seconde tyme that he come 
to court vnto the plee for to 
answere / for though he be felle to other beestis* 
he trusteth you wel / and shal doo by your 
counseyl. and telle yf he come not / he shal haue 
the thirde warnyng and be dayed and yf he thenne 
come not / we shal procede by ryght ayenste hym 
and alle hys lygnage wythout mercy / 

Tybert spack / My lord the kynge / they that 
this counseylde you were not my frendes what shal 
I doo there / he wil not for me neyther come ne 
abyde / I beseche you dere kynge sende some 
other to hym / I am lytyl and feble / bruyn the 
bere whiche was so grete and stronge / coude not 
brynge hym / how shold I thenne take it on 
honde / 

nay said the kynge sir tybert ye ben wyse and 
wel lerned / Though ye be not grete / ther lyeth 
not on / many do more wyth crafte and connyng / 
than with myght and strengthe / 
thenne said the catte / syth it muste nedes be 
don / I must thenne take it vpon me / god yeue 

grace that I may wel achieue it / for my herte is 
beuy / and euil willed therto / 

Tybert made hym / sone redy towards maleper- 
duys /and he saw fro feme come fleyng one of seynt 
marytns byrdes / tho cryde he lowde and saide al 
hayl / gentyl byrde / tome thy wynges hether- 
ward and flee on my right side / the byrde flewh 
forth vpon a tree whiche stoode on the lilt side of 
the catte / tho was tybert woo / ffor he thought 
hit was a shrewd token and a sygne of harme / for 
yf the birde had flowen on his right side / he had 
been mery and glad / but now he sorowed that 
his Iouraey shold tome to vnhappe / neuertheles 
he dyde as many doo / and gaf to hym self better 
hope than his herte sayde / he wente and ronne to 
maleperduys ward / and there he fonde the foxe 
allone standynge to fore his hous / 

H ybert saide / The riche god yeue you good 
euen reynart / the kyng hath menaced 
yow / for to take your lyf from yow / yf 
ye come not now wyth me to the court / 

The foxe tho spack and said / Tibert my dere 
cosyn ye be right wel come / I wolde wel truly 
that ye had moche good lucke / what hurted the 
foxe to speke fayre / though he sayd wel / his 
herte thoughte it not and that shal be seen / er 
they departe / 

reynart sayde wylle we this nyght be to gydre / 
I wyl make you good chyre and to morow erly 

in the dawnyng we wyl to gydre goo to the court / 
good neue late vs so doo / I haue none of my kyn / 
that I truste so moche to as to yow / hier was 
bruyn the here the tray tour he loked so shrewdly 
on me / and me thougbte he was so stronge / that 
I wolde not for a thousand marke haue goon with 
hym / but cosyn I wil tomorow erly goo with 
yow / 

Tybert saide / it is beste that we now goo / lor 
the mone shyneth also light as it were daye / I 
neuer sawe fayrer weder / 

nay dere cosyn / suche myght meet vs by daye 
tyme / that wold make vs good chiere / and by 
nyghtte parauenture myght doo vs harme / it is 
suspecyous to alke by nyghte. Therfore a byde 
this nyght here by me 

Tybert sayde / wat sholde we ete / yf we 
abode here/ 

reynart sayde / here is but lytel to ete ye 
maye wel haue an hony combe good and swete / 
what saye ye / Tybert wyl ye ony therof. 

tybert answerd I sette nought therby haue 
ye nothyng ellis yf ye gaf me a good fatte mows / 
I shold be better plesyd / 

A fatte mows said reynard / dere cosyn what saye 
ye / here by dwelleth a preest and hath a bame 
by Ills hows ther in ben so many myse / that a mnn 
shold not lede them a way vpon a wayne / I haue 
herd the preest many tymes complayne that they 
dyde hym moche harme 

O dere reyner lede me thyder for alle that I 
may doo for yow / 

ye tybert saye ye me trouthe / lone ye wel myes/ 
yf I loue hem wel said the catte / I loue myes 
better than ony thyng that men gyue me* knowe 
ye not that myes sauoure better than veneson / ye 
than flawnes or pasteyes wil ye wel doo. so lede 
me tbeder where the myes ben* and thenne shal 
ye wynne my loue. ye al had ye slayn my fader 
moder and alle my kyn. 

Reynart sayd ye moke and Jape therwyth* 
the catte saide so helpe me god I doo not. 
Tybert said the foxe wiste I that veryly I wolde 
yet this nyght make that ye shuld be ful of myes. 
reynart quod he* ful that were many, 
tyberte ye Iape / 

reynart quod he in trouth I doo not / yf I hadde a 
fatte mows / I wold not gyue it for a golden noble / 
late vs goo thenne / tybert quod the foxe I wyl 
brynge yow to the place / er I goo fro you / 
reyner quod the foxe [or rather the cat] / vpon 
your sauf-conduyt / I wolde wel goo wyth you to 
monpelier / 

late vs thenne goo said the foxe we tarye alto 
longe / 

Thus wente they forth withoute lettyng to the 
place / where as they wold be to the prestes barne 
whiche was faste wallid aboute with a mude wal 
and the nyght to fore the foxe had broken in and 
had stolen fro the preest a good fatte henne / 

and the preest alle angry had sette a gryn to 
fore the hool to auenge bym / for he wold fayn 
haue take the foxe / this knewe wel the felle theef 
the foxe And said sir tybert cosyn crepe in to this 
hooU and ye shal not longe tarye but that ye shal 
catcne myes by grete heepis / herke how they 
pype. whan ye be ful / come agayn / I wil tarye 
here after you be fore this hole / we wil to 
morowe goo to gyder to the court. Tybert why 
tarye ye thus longe come of / and so maye we 
retome sone to my wyf. whiche wayteth after vs / 
and shal make vs good chiere 
Tybert saide / reynart cosyn is it thenne your 
counseyl that I goo in to this hole. Thise prestes 
ben so wyly and shrewyssh /1 drede to take harme / 

O ho tybert said the fox I sawe you neuer so sore 
aferde / what eyleth yow / 

the catte was ashamed and sprange in to the 
hoole. And anon he was caught in the gryn by 
the necke er he wyste / thus deceyuyd reynart his 
ghest and cosyn / 

s tybert was waer of the grynne / he was a 
ferde and sprang forth/the grynne wente to/ 
thenne he began he to wrawen / for he was 
almost ystranglyd / he called he cryed and made a 
shrewd noyse / 

reynart stode to fore the hool and herde al / and 
was wel a payed and sayde / tybert loue ye wel 
myes / be they fatte and good / knewe the preeste „ 

herof or mertynet/they be so gentyl that they wolde 
brynge yow sauce / Tybert ye synge and eten / is 
that the guyse of the court / lord god yf ysegryra 
ware there by yow in suche reste as ye now be 
thenne shold I be glad / for ofte he hath don me 
scathe and harme / 

tybert coude not goo awaye / but he mawede and 
galped so lowde / that martynet sprang vp / and / 
cryde lowde / god be thanked my gryn hath taken 
the theef that hath stolen our hennes / aryse vp we 
wil rewarde hym / 

yth these wordes aroose the preest in an 
euyl tyme and waked alle them that were 
in the hows / and cryde wyth a lowede 
vois / the foxe is / take 

there leep andranne alle that there was the 
preest hym self ranne al moder naked / mertynet 
was the first that cam to tybert / the preest toke to 
locken his wyf an offryng candel and bad her lyght 
it atte fyer / and he smote tybert with a grete staf/ 
Ther receyuid tybert many a grete stroke oueralle 
his body / mertynet was so angry that he smote the 
catte an eye out / the naked preest lyfte vp and 
shold haue gyuen a grete stroke to tybert / but 
tybert that sawe that he muste deye sprange 
bytwene the prestes legges wyth his clawes and 
With his teeth that he raught out his ryght colyon 
or balock stone / that leep becam yl to the preest 
and to his grete shame. 

EpBhis thynge fyl doun vpon the doer / whan 
fi9 H dame Iulocke knewe that / she sware by 
* " her faders sowle / that she wolde it had 
coste her alle th offryng of a hole yere / that the 
preest had not bad that harme hurte and shame / 
and that it had not happed and said / in the 
deueles name was the grynne there sette / see mer- 
tynet lyef sone / this is of thy faders hameys / 
This is a grete shame and to me a grete hurte / for 
though he be heled herof yet he is but a loste man 
to me and also shal neuer conne doo that swete 
playe and game / 

The foxe stode wythoute to fore the hole and 
herde alle thyse wordes / and lawhed so sore that 
he vnnethe coude stonde / he spack thus al softly / 
dame Iulock be al stylle / and your grete sorowe 
synke / Al hath the preest loste one of his stones 
it shal not hyndre hym he shal doo wyth you wel 
ynowh ther is in the world many a chapel / in 
whiche is rongen but one belle / thus scorned and 
mocked the foxe / the prestes wyf dam iulock that 
was ful of sorowe / 

The preest fyl doun a swoune / they toke hym 
vp and brought hym agayn to bedde. tho wente 
the foxe agayn in to his borugh ward / and lefte 
tybert the catte in grete drede and Ieopardye / for 
the foxe wiste none other but that the catte was 
nygh deed / but whan tybert the catte sawe them 
al besy aboute the preest tho began he to byte and 

gnawe the grenne in the myddel a sondre / and 
sprange out of the hool and wente rollyng and 
wentlyng towards the kyngs court or he cam theder 
it was fayr day and the sonne began to ryse / And 
he cam to the court as a poure wyght / he had 
caught harme atte prestes hows by the helpe and 
counseyl of the foxe / his body was al to beten / 
and blynde on the one eye / when the kynge wyste 
this / that tybert was thus arayed / he was sore 
angry and menaced reynart / the theef sore / and 
anone gadred his counseyl to wyte what they 
wold auyse hym/how he myght brynge the foxe 
to the lawe and howe he sholde be fette 

ho spack sir grymbart whiche was the foxes 
suster sone and saide ye lordes / thowgh 
my eme were twyes so bad and shrewessh / 
yet is ther remedye ynough / late hym be don to / 
as to a free man whan he shal be Iuged / he muste 
be warned the thirde tyme for al and yf he come 
not thanne / he is thenne gylty in alle the trespaces 
that ben leyd ayenst hym and his or complayned 
on / 

grymbart who wolde ye that sholde goo and daye 
hym to come / who wil auenture for hym his eeris / 
hys eye or his lyf whiche is so fel a beest / I trowe 
ther is none here so moche a fool / 
grymbert spack / so helpe me god I am so 
moche a fool / that I wil do this message myself 
to reynart / yf ye wille commande me / 

1 ? oto ffrpmbm t&etiasstfe brougtite 
tbe foie to tbe latoe to fore tbe (tjmge/ 
tapitulo ♦rf°. 

3w go forth gymbart and see wel to fore 
yow reynart is so felle and fals and so 
subtyl / that ye nede wel to loke aboute 
yow / and to beware of hym / 

Grimbert said he shold see welto / 
thus wente grymbart to maleperduys ward / and 
when he cam theder / he fonde reynart the foxe at 
home / and dame ermelyn his wyf laye by her 
whelpis in a derke corner / 

Tho spack grymberd and salewed his eme and 
his aunte / and saide to reynart eme beware that 
your absence hurte yow not in suche maters as be 
leyde and complayned on yow but yf ye thynke it 
good / it is hye tyme that ye come wyth me to the 
court / The wythholdyng you fro it can doo yow 
no good there is moche thynge complayned ouer 
you / and this is the thirde warnyng / and I telle 
you for trouth yf ye abyde to morow al day / ther 
may no mercy helpe you ye shal see that wyth in 
thre dayes that your hows shal be byseged al 
aboute / and ther shal be made to fore it galowes 
and racke / I saie you truly ye shal not thenne 
escape neyther with wyf ne wyth chylde / The 
kynge shal take alle your liuys fro yow / therfore 
it is beste that ye goo wyth me to the court / your 
D 

subtyl wyse counseyl shal parauenture auyalle you / 
thcr ben gretter auentures falle er this for it may 
happe ye shal goo quyte of all the complayntes 
that ben complayned on you / and alle your 
enemyes shal abyde in the shame / ye haue 
oftymes don more and gretter thingis than this. 

Eynart the foxe answerd / ye saye soth / I 
trowe it is beste that I goo wyth you for 
ther lacketh my counseyl parauenture the 
kynge shal be mercyful to me yf I maye come 
to speke wyth hym / and see hym vnder his 
eyen / though I had don moche more harme / 
the court may not stonde without me / that shal 
the kynge wel vnderstande* Though some be so 
felle to me ward / yet it goth not to the herte / 
alle the counseyl shal conclude moche by me / 
where grete courtes ben gadred of kynges or of 
grete lordes / where as nedeth subtyl counseyl / 
ther muste reynart fynde / the subtyl meanes / 
they maye wel speke and saye theyr aduys but 
the myne is beste / and that goth to fore alle 
other / in the courte ben many that haue sworen 
to doo me the werst they can / and that causeth 
me a parte to be heuy in my herte / ffor many 
maye doo more than one allone / that shal hurte 
me / neuertheles neuew it is better I goo wyth 
yow to the court and answere for my self / than 
to sette me / my wyf / and my chyldren in a 
venture for to be loste / aryse vp late vs goo 

hens / he is ouer myghty for me / I muste doo as 
he wylle / I can not bettre it I sbal take it 
paciently and suffre it. 

Eynert saide to his wyf dame ermelyn I 
betake yow my chyldren that ye see wel 
to hem / and specyally to reynkin my 
ynogest sone / He belyketh me so wel I hope he 
shal folowe my stappes And ther is rosel apassyng 
fayr theef / I loue hem as wel as ony may loue 
his chyldren / Yf god gyue me grace / that I 
maye escape I shal whan I come agayn thanke 
yow wyth fair wordes Thus toke Reynart leue of 
his wyf / 

A gods / how sorouful a bode ermelyn wyth 
her smale whelpis / ffor the vytayller and he that 
sorowed for malperduys was goon his way / And 
the hows not pourueyed ne vitaylled. 

cejmarti stymf fjprn 

capttuto. xi). 

Han reynart and grymbert had goon a 
whyle to gydre / tho saide reynart / 
dere cosyn now am I in grete fere / for 
I goo in drede and ieopardye of my 
lyf / haue so moche repentaunce for my synnes 
that I wil shryue me dere cosyn to yow / here is 
none other preest to gete yf I were shryuen of my 
synnes / my soule shold be the clerer / 

grymbert ansuerde / Eem wil ye shryue you / 
thenne muste ye promyse firste to leue your 
steelyng and rouynge 

reynart saide that wiste he wel / now herke dere 
cosyn what I shal saye / Confiteor tibi pater of 
alle the mysdedes that I haue done / And gladly 
wil receyue penance for them / 

Grymbert sayde what saye ye / wylle ye shryue 
yow / thenne saye it in englissh that I may under¬ 
stands. yow 

reynart sayde / I haue trespaced ayenst alle the 
beestis that lyue in especyal ayenst bruyn the bere 
myn Eem whom I made liis crowne al blody / 
And taughte tybert the catte to catche myes for I 
made her leepe in a grenne wher rhe was al to 
beten / also I haue trespaced gretly ayenst chan- 
teclere with his children / for I haue made hym 
quyte of a grete dele of hem 

he kynge is not goon al quyte /1 haue 
sklandred hym and the quene many 
tymes / that they shal neuer be cleer 
therof yet haue I begyled ysegrym the wulf ofler 
than I can telle wel I called hym erne / but that 
was to deceyue hym / he is nothing of my kyn / 
I made hym a monke / Eeimare / where I 
my self also becam one / And that was to his 
hurte and no prouffyte /1 made bynde his feet to 
the belle rope / the ryngyng of the belle thought 
hym so good that he wolde lerae to rynge wherof 

he had shame / ffor he range so sore that alle the 
folke in the strete were aferd therof and meruayl- 
led what myght be on the belle / And ranne thyder 
to fore he had comen to axe the religyon / wher- 
fore he was beten almost to the deth / after this I 
taught hym to catche fyssh where he receyuid 
many a stroke / also I ledde hym to the richest 
prestes hows that was in vermedos / This preest 
had aspynde wherin henge many a good flitche of 
bacon / wherin many a tyme I was wonte to fyl 
my bely / in this spynde I had made an hole / in 
whiche I made ysegrym to crepe / There fonde he 
tubbes with beef and many goed flylches of bacon 
whereof he ete so moche withoute mesure / that 
he myght not come out at the hole where he wente 
in / his bely was so grete and ful of the mete / 
and whan he entred his bely was smal / I wente 
in to the village and made there a grete showte 
and noyse / yett herke what I dyde thenne I 
ranne to the preest wher he satte at the table and 
ete / And hadde to fore hym as fatte capone as a 
man myght fynde / that capone caught I and 
ranne my weye wherwith al that I myghte / the 
preest cryed out and said / take and slee the foxe / 
I trowe that neuer man sawe more wonder / the 
foxe cometh in my hows and taketh my capoone 
fro my table / where sawe euer man an hardyer 
theef / and as me thought he toke his table knyf 
and casted it at me / but he touched me not I 
ranne away / he shoof the table from hym / and 

folewed me cryeng kylle and slee hym / I to goo 
and they after and many moo cam after which 
alle thought to hurte me / 

H Ranne so longe that I cam where as 
isegrym was / and there I lete falle the 
capoone / for it was to heuy for me / 
and’ayenst my wille I lefte it there / and thenne 
I sprange thurgh an hole where as I wolde be / 
and as the preest toke vp the capone. he espyed 
isegrym and cryde smyte doun here frendes here 
is the theef the wulf / see wel to that he escape vs 
not* they ranne alle to gydre wyth stokkes and 
staues and made a grete noyse that alle the 
neyghbours camen oute. and gauen hym many 
a shrewde stroke / and threwe at hym grete 
stones / in suche wyse that he fyl doun as he 
had been deed / They slepid hym and drewe 
hym ouer stones and ouer blockes wythout the 
village and threwe hym in to a dyche and 
there he laye al the nyght / I wote neuer how 
he cam thens / syth I haue goten of hym / for as 
moche as I made hym to fylle his bely / that he 
sware that he wolde be myn helpe an hole yere. 

pPjglho ledde I hym to a place where I tolde 
hym ther were vij* hennes and a cocke 
whiche satte on a perche and were moche 
fatte / And ther stode a faldore by / and we 
clymmed ther vp / I sayde to hym yf he wolde 

bileue me / and that he wolde crepe in to 
the dore / he sholde fynde many fette hennes / 
Isegrym wente al lawhyng to the dore ward 
and crope a lityl in / and tasted here and 
there / and at laste he sayde to me reynarde ye 
borde and iape with me / for what I seche I fynde 
not thenne said I / eme yf ye wyl fynde crepe 
forther in / he that wil Wynne / he muste laboure 
and auenture / They that were wonte to sytte 
there / I haue them a waye thus I made hym to 
seche ferther in / and shooue him forth so ferre / 
that he fylle doun vpon the floer for the perche 
was narow / and he fill so grete a falle / that they 
sprange vp alle that slepte / and they that laye 
nexte the fyre cryden that the valdore was open 
and somthyng was falle and they wiste not wat 
it myght be / 

H hey roose vp and lyghte a candel / and 
whan they sawe hym they smeton beten 
and wounded hym to the deth / I haue 
broughte hym thus in many a iepardye / moo than 
I gan now rekene / I sholde fynde many moo / 
yf I me wel bythoughte / whiche I shal telle you 
here after / Also I haue bydryuen wyth dame 
erswynde his wyf / I wolde I had not don it / I 
am sory for it / hit is to her grete shame / and 
that me repenteth / 

grymbert saide / Eme I vnderstande you not / 
he sayde I haue trespaced with his wyf / 

ye shryue you / as though ye helde somwhat 
behynde /1 wote not what ye mene ne where 
ye haue lerned this langage / 

Ach dere eme it were grete shame yf I shold 
saye it oppenly as it happed /1 haue leyen by 
myn aunte / lam your eme I shold angre you yf 
I spak vylanye of wymmen / neueu now haue I 
tolde yow alle that I can thynke on / sette me 
penaunce / and assoylle me / ffor I haue grete 
repentaunce / 

rymbert was subtyl and wyse / he brake a 
rodde of a tree and saide / eme now shal 
ye smyte your self thryes with this rodde 
on your body / And thenne leye it doun vpon the 
grounde / and sprynge thre tymes ther ouer with¬ 
out bowyng of your legges and wythout stom- 
blyng / and thenne shut ye take it vp and kysse it 
frendly in token of mekenes and obedience of 
your penance that I gaf yow / herwith be ye quyte 
of alle synnes that ye haue don to this day for I 
foigeue it yow al / 

The foxe was glad / 

tho sayd grymbert to his eme / Eme see now 
forthon / that ye doo good werkis / rede your 
psalmes / goo to chirche / faste and kepe your 
halydayes / and gyue your allmesse / and leue 
your synful andyl lyf / your thefte and your treson 
and so maye ye come to mercy / 

the foxe promysed that he wold so doo / and 

thenne wente they bothe to gydre to the court 
ward / 

B Lytel besyde the waye as they wente stode 
a cloyster of back nonnes. where many 
ghees / hennes and capones wente with- 
oute the walles / and as they wente talkynge the 
foxe brought grymberte out of the right waye 
thyder and wythout the walles by the barne went 
the polayle / The foxe espyed them and saw a 
fatte yong capone whiche wente allone fro his 
felaws / and leep and caught hym that the fethers 
flewh aboute his eeris but the capone escaped / 
grymbeit sayde what eme cursyd man what wil 
ye doo / wille ye for one of thise poletes falle 
agayn in alle your synnes of whiche ye haue 
shryuen yow / ye ought sore repente you / 

reynart answerd / truly cosyn I had al forgoten / 
praye god that he forgeue it me for I wil neuer do 
so more / 

thenne tomed they agayn ouer alityl brydge / 
yet the foxe alway loked after the polaylle / he 
coude not refrayne hym self / that whiche cleuid 
by the bone / myght not out of the flesshe / though 
he shold be hanged / he coude not lete the lokyng 
after the polayll as fer as he myght see them / 
Grymbert sawe his maner and sayde / fowle 
false deceyuour / how goo your eyen so after the 
poleyl / 

The foxe sayde / cosyn ye mysdoo to saye to me 

ony suche wordes / ye brynge me out of my deuo- 
cion and prayers / late me saye apater noster ffore 
alle the sowles of polaylle and ghes that I haue 
betrayed / and ofte wyth falsheed stolen from 
thyse holly nonnes / 

Giymbert was not wel a payd but the foxe had 
euer his eyen toward the polayl / til atte laste they 
cam in the waye agayn. And thenne tomed they 
to the courte warde / how sore quaked tho reynard 
when they aproched the court / ffor he wiste wel 
that he had for to answere to many afowle feet and 
theft that he had doon / 

ttie tore cam to tfce court/ 
anti fcoto jje ercusfei tipm to fore tlje 
fepnfft / capttulo .tuf° 

T the first when it was knowen / in the* 
court that reynart the foxe and grym- 
l>aert his cosyn were comen to the 
court / Ther was none so poure nor so 
feble of kynne and frendes / but that he made hym 
redy for to complayne on reynart the foxe / 

reynart loked as he had not ben aferd / and 
helde hym better / than he was for he wente forth 
proudly with his neueu thurgh the hyest street of 
the courte / right as he had ben the kynges sone 
and as he had not trespaced to ony man the value 
of an heer / and wente in the mydel of the place 
stondyng to fore noble the kynge and sayde / God 

gyue yow grete honour and worship / Ther was 
neuer kyng / that euer had a trewer seruant / than 
I haue ben to your good grace and yet am*: 
Neuertheles dere lorde I knowe wel that ther ben 
many in this courte that wolde destroye me yf 
yewold byleue them / but nay god thanke yow / 
hit is not fyttyng to youre crowne to byleue thise 
false deceyuars and lyars lyghtly / To god mote it 
be complayned / how that thise false lyars and 
flaterers now adayes in the lordes courtes ben moste 
herde and byleuyd / the shrewes and false deceyuers 
ben borne vp for to do to good men alle the harme 
and scath they maye / Our lorde god shal ones 
rewarde them their hyre / 
the kynge sayde / pees reynard false theef and 
traytour/ how well can ye brynge forth fayr talis / 
And alle shalle not helpe yow a strawe / wene ye 
wyth suche flateryng wordes to be my frende / ye 
haue so ofte seruyd me soo as ye now shal wel 
knowe / The pees that I haue comanded and 
sworn / that haue ye wel holden / haue ye / 
chauntecler coude no lenger be stylle but cryde 
alas what haue / I by this pees loste / 
be stylle chaunteclere holde your mouth late me 
answere this fowle theef / 

H How shrewd felle theef saide the kynge / 
thou saist that thow louest me wel* that 
hast thou shewd wel on my messagers 
these poure felaws / Tibert the cat and bruyn the 

bere / whiche yet ben al blody whiche chyde not 
ne saye not moche / but that shal this day coste 
the thy lyf / In nomine pater* criste. filij, 
sayd the foxe dere lord and myghty kyng* yf 
bruyns crowne be blody / what is that to me / 
when he ete hony at lantferts hows in the vyllage 
and dyde hym hurte and scathe / there was he 
beten therfore yf he had willyd he is so stronge of 
lymmes / he myght wel haue be auengid er he 
sprang in to the water / Tho cam tybert the catte 
whom I receyued frendly / yf he wente out without 
my counseyl for to stele myes to a prestes hows / 
and the preest dyde hym harme sholde I abye 
that thenne myght 1 saye I were not happy / not 
so my liege lorde / ye may doo what ye wille / 
thowh my mater be cleer and good, ye may siede 
me / or roste / hange. or make me blynde. I may 
not escape yow. we stonde alle vnder your cor- 
reccion. ye be myghty and stronge. I am feble / 
and my helpe is but smal / yf ye put me to the 
deth. hit were a smal vengeance / 

whiles they thus spack. sprange vp bellyn the 
rame and his ewe dame olewey and saide my lord 
the kynge here oure camplaynt / bruyn the bere 
stode vp wyth al his lygnage and his felaws. 
Tibert the catte Isegrym the wulf. kywart the 
hare / and panther the boore* the camel and brunel 
the ghoos the kyde and ghoot / boudewyn the asse. 
borre the bulle / hamel the oxe. and the wesel. 
Chantecler the cock, pertelot wyth alle theyr 

children* all thise made grete rumour and noyse. 
And cam forth openly to fore their lorde the 
kynge. And made that the foxe was taken and 
arested / 


l?oto t$e fore to a# atejttft and 
puffed to detlj capttulo 'xiilf* 



|Ere vpon was a parlament / and they 
desired that reynart sholde ben deed 
and what somme euer they sayden 
ayenst the foxe / he answerde to eche to 
them / neuer herde man of suche beestis / suche 
playntis of wyse counseyl / and subtyl Inuencions 
and on that other syde / the foxe made his excuse 
so wel and formably theron that they that herde 
it wondred therof / they that herde and sawe it / 
may telle hit forth for trouthe / I shalshorte the 
mater and telle yow forth of the foxe / The kynge 
and the counseyl herd the witnessis of the com- 
playntes of reynarts mysdedes / hit went with 
hem as it ofte doth the feblest hath the worst / 
They gafe sentence and Iudged that the foxe 
shoulde be dede and hanged by the necke / tlio 
lyfte not he to pleye alle his flateryng wordes / 
and deceytes coud not helpe hym / The Iugement 
was gyuen and that muste be don / grymbert his 
neueu / and many of his lignage myght not fynde 
in their hertes to see hym dye but token leue 
soroufully / and romed the court. 

H he kynge bithoughte hym and marked how 
many a yonglyng departed from thens al 
wepyng / whiche were nyghe of his kynne / 
and sayde to hym self / hier behoueth other 
counseyl herto / Though reynart be a shrewe / 
ther be many good of his lignage / 
thybert the catte sayde / sir bruyn and sir 
Isegrym / how be ye thus sk>we. it is almost 
euen / hier ben many busshes and hedges, yf he 
escaped from vs. and were delyuerd out of this 
paryl he is so subtyl and so wyly and can so many 
deceytes that he shold neuer be taken agayn / 
shal we hange hym how stonde ye al thus er the 
galewis can be made redy it shal be nyght / 
Isegrym bethought hym tho and seyde / hier by is 
a gybet or galewis/ And wyth that worde he sighed/ 
and the catte espyed that and sayde / Isegrym 
ye be aferd / ys it ayenst your wylle / thynke ye 
not that he hym self wente and lalx>ured that 
bothe your brethem were hanged / were ye good 
and wyse ye sholde thanke hym / and ye sholde 
not therwith so longe tarye / 

^oto the fore toag leOOe to the 
galetotjS /cap° ♦jrtr 

segrym balked and sayde / ye make 
moche a doo sir tyberte hadde we an 
halter which were mete for his necke 
and strong ynough / we shold sone 
make an ende / 

reynert the foxe whiche longe had not spoken / 
saide to Isegrym shorte my payne / Tyberte hath 
a stronge corde whiche caughte hym in the prestes 
hous / whan he bote of the prestes genytoirs / 
he can clyme wel and is swyft late hym be re vp / 
the lyne / Isegrym and bruyn thys becometh yow 
wel that ye thus doo to your neuew / I am sory 
that 1 lyue thus longe / haste you ye be sette 
therto / it is euyl doo that ye tarye thus longe / 
goo to fore bruyn and lede me Isegrym folowe 
fast, and see wel to and be ware that reynart go 
not away. 

tho sayd bruyn it is the best counseil that I 
euer yet herde / that reynart there seith 

Isegrym commanded anon and badde his kyn 
and frendes. that they sholde see to reynart that 
he escaped not. ffor he is so wyly and fals. They 
helden hym by the feet, by the berde. and so 
kepte hym that he escaped not from hem / 

The foxe herde alle thyse wordes / whiche 
touchid hym nygh / yet spak he and sayde / Och 
dere eme / me thynketh ye payne your self sore / 
for to doo me hurte and scathe / yf I durste I 
wolde pay you of mercy / thaugh my hurte and 
sorow is playsant to you / I wote wel yf myn 
aunte your wyf bethought her wel of olde femers* 
she wolde not suflfre that / I shold haue ony 
harme / but now I am he / that nowe ye wille 
doo on me what it shal please yow / ye bruyn and 
thibert / god gyue you shames deth but ye doo 

to me your werst / I wote wherto I shal / I 
may deye but ones I wolde that I were dede 
al redy I sawe my fader deye he had sone 
donne / 

Isegrym sayde late vs goo / ffor ye curse vs bi 
cause we lengthe the tyme / euyl mote he fare yf 
we abyde ony lenger / 

he wente forth wyth grete enuyeon that one side 
and bruyn stoode on the other syde / and so lede 
they hym forth to the galowes warde / Tybert 
ranne with a good wil to fore / and bare the corde 
and his throte was yet sore of the grynne / and his 
croppe dyde hym woo of the stryke that he was 
take in that happed by the counseil of the foxe / 
and that thought he now to quyte / 


H ybert ysegrym and bruyn wente hastely 
wyth reinert to the place / there as the 
felons ben wonte to be put to deth / Nobel 
the kynge and the quene / and alle that were in 
the court folowed after for to see the ende of 
reynart / the foxe was in grete drede yf hym 
myshapped / and bethought hym ofte / how he 
myghte saue hym fro the deth / And tho thre 
that so sore desireden hys deth how he myght 
deceyue them / and brynge them to shame / and 
how he myght brynge the kynge wyth lesyngis ffor 
to holde with hym ayenst hem / This was alle that 
he studyed / how he myght putte away his sorowe 

wyth wylys / And thought / thus though the kynge 
and many one be vpon me angry / it is no wonder 
for I haue wel deseruid it / neuertheles I hope for 
to be yet hir best frende / And yet shal I neuer do 
them good / how strong that the kynge be / and 
how wyse that his counseil be / yf I may brouke 
my wordes / I knowe so many an inuencion / I 
shal come to myn aboue / as fer as they wolde 
comen to the galewes / 


ho saide ysegrym / sir bruyn thinke now on 
your rede crowne whiche by reynarts mene 
ye caughte we haue now the tyme that we 
may wel rewarde hym / Tybert clyme vp hastyly 
and bynde the corde faste to the lynde / and make 
a rydynge knotte or a strope / ye be the lyghtyst / 
ye shal this day see your wylle of hym* Bruyn see 
wel to that he escape not, and holde faste. I will 
helpe that the ladder be sette vp / that he may goo 
vpwart theron. 

bruyn said. do. I shal helpe hym wel 
The foxe sayde now may my herte be wel heuy for 
grete drede* ffor I see the dcth to fore myn eyen. 
and I may not escape* my lorde the kynge and 
dere queue and forth alle ye that here stande. er 
I departe fro this world I pray you of a bone, 
that I may to fore you alle make my confessiori 
openly and telle my defaultes also clerly that my 
sowle be not a-combred / and also that noman 

E 

here after / bere no blame for my thefte ne for my 
treson my deth shal be to me the esyer / and praye 
ye alle to god that he haue mercy on my sowle. 

lifoto tfje fore matie openly &f$ 
confession to fort tfje fcpnge anti to 
fort al t&etn t&at toolti $ere ft 

cap° jrl)j° 

E lle they that stoden there had pyte whan 
reynart saide tho wordis and said it 
was / but a lytyl requeste yf the kynge 
wolde graunte it hym / and they prayde 
the kynge to graunte it hym / 

The kynge gaf hym leue / 

reynart was wel glad and hoped that it myght 
falle better / And said thus / now helpe spiritus 
domini / for I see hier noman but I haue trespaced 
vnto / Neuertheles yet was I vnto the tyme that I 
was wened fro the tete / one the best chylde that 
I coude ouwher be founden / I wente tho and pleyde 
I wyth the lambes by cause I herde hem gladly 
' blete / I was so longe wyth hem that at the laste 
I bote one / there lemed I fyrst to lapen of the 
bloode hit sauourd wel / me thought it right good 
And after I began to taste of the flessh / therof I was 
lycourous / so that after that I wente to the gheet 
in to the wode / there herde I the kyddes blete 
and I slewe of them tweyne /1 began to wexe 

hardy after I slewe hennes / polayl and ghees / 
where euer I founde hem. Thus worden my teeth 
al blody after this I wexe so felle and so wroth / 
That what somme euer I founde that I myght 
ouer / I slowe alle / Ther aftercam I by Isegrym 
now in the wynter / where he hydde hym vnder a 
tree. And rekened to me that / he was myn eme 
whenne I herde hym thenne rekene advance we 
becomen felaws whiche I may wel repente / we 
promysed eche to other to be trewe and to vse 
good felawship / and began to wand re to gyder / 
he stal the grete thynges and I the smalle and all 
was comyn bytwene vs / yet he made it so that he 
had the beste dele I gate not halfe my parte / 
whan that ysegrym gate a calf / a ramme or a 
weder thenne grimmed he / and was angry on me 
and droof me fro hym / and held my part and his 
to / so good is he. 


|Et this was of the leste / but whan it so 
lucked that we toke an oxe or a cowe / 
thenne cam therto his wyf wyth. vij. 
children so / that vnto me myght vnnethe come 
one of the smallest rybbes / and yet had they eten 
alle the flessh therof / ther with all muste I be 
content not for that I had so grete nede. ffor I 
haue so grette scatte and good of syluer and of 
gold that seuen waynes shold not conne carye it 
away / 

whan the kynge herde hym speke of this grete 

good and richesse he brenned in the desyre and 
couetyse therof and sayde reynart where is the 
rychesse becomen / telle me that* 

the foxe saide my lord I shal telle yow / the 
rychesse was stolen / and had it not bestolen / it 
shold haue cost yow / your lyf and shold haue 
ben murdred whiche god forbede and shold haue 
ben the gretest hurte of the worlde / 

whan the quene herde that she was sore aferde 
and cryde lowde / alas and weleaway reynart what 
say ye / I coniure yow by the longe waye that 
youre soule shal goo / that ye telle vs openly the 
trouthe herof as moche as ye knowe of this grete 
murdre that sholde haue be doon on my lorde / 
that we alle may here it 

now herkene how the foxe shal flatre the kynge 
and quene / and shal Wynne bothe their good 
willes and loues And shal hyndre them that 
laboure for his deth / he shal vnbynde his packe 
and lye and by flaterye and fayr wordes shal 
brynge forth so his maters / that it shal be 
supposed for trouthe / 

H N a sorouful contenance spack the foxe to 
the quene I am in suche caas now that I 
muste nedes deye / and hadde ye me not so 
sore coniured /1 wil not Ieoparde my sowle / and 
yf I so dyde I shold goo therfore in to the payne 
of helle / I wil saye nothyng but that I wil make 
it good / for pytously he shold haue ben murthred 

of his owen folke. neuertheles they that were most 
pryncypal in this feat, were of my next kynne* 
whom gladly I wold not bewraye. yf the sorrow 
were not of the helle. 

The kynge was heuy of herte and saide / reynart 
saiste thou to me the trouthe. 

ye said the foxe. see ye not how it standeth with 
me. wene ye that I wil dampne my sowle. what 
shold it auaylle me yf I now saide other wise than 
trouthe. my deth is so nyghe* ther may nether 
prayer ne good helpe me Tho trembled the foxe 
by dyssymlyyng as he had ben a ferde 

The quene had pyte on hym. And prayde the 
kyng to haue mercy on hym in eschewyng of more 
harme / and that he sholde doo the peple holde 
their peas and gyue the foxe Audience, and here 
what he shold saye / 

Tho commanded the kynge openly that eche of 
them shold be stylle / and suffre the foxe to saye 
vnberisped what that he wolde. 

thenne saide the foxe / be ye now alle stylle. 
syth it is the kynges wille. and I shal telle you 
openly this treson. And therin I wil spare 
noman that I knowe gylty. 

tbe fore brought them tn 
batmgec / tf>at toolbe tjaue brought 
bpnt to betb. anb boto be gate tbe 
grace of tbe fepttg. tapttulo .rbi'j 0 : 

Ow herkene how the foxe began, in the 
begynnyng he appeled grymbert his 
dere cosyn. whiche euer had holpen 
hym in his nede / he dyde so bycause 
his wordes sholde be the better byleued. and that 
he forthon myght the better lye on his enemyes / 
thus began he firste and saide. 

my lorde my fader had founden kyng erme ryks 
tresour doluen in a pytte. and whan he had thys 
grete good, he was so prowde and orguillous that 
he had alle other beestis in despyte whiche to fore 
had been his felaws he made tybert the calte to 
goo in to that wylde lande of ardenne to bruyn the 
bere for to do to hym homage, and bad hym saye 
yf he wolde be kynge that he shold come in to 
flaundres / bruyn the bere was glad hierof / ffor he 
had longe desired it / And wente forth in to 
flaundres w'here my fader receyued hym right 
frendly / anone he sente for the wyse grymbert 
myn neuew’e / And for ysegrym the wulfe / and 
for tybert the catte / Tho these fyue camen 
bytwene gaunt and the thorpe callyd yfte / there 
they helden their counseyl an hole derke nyght 

longe / what wyth the deuels helpe and craft and 
for my faders richesse they concluded / and swore 
there the kyngys deth / now herkene and here this 
wonder the foure sworen vpon ysegryms crowne / 
that they sholde make bruyn a kynge and a lorde / 
And brynge hym in the stole at akon and sette 
the crowne on his heed / and yf there were ony of 
the kynges frendes or lignage / that wolde be 
contrarye or ayenst this / hym sholde my fader 
wyth his good and tresour fordryue and take from 
hym his myght and power / 

S T happed so that on a morowtyde erly 
that grymbert my neuew was of wyne 
almost dronke / that he tolde it to dame 
sloepcade his wif in counseyl / and badde her 
kepe it secrete / but she anone forgate it / and 
saide it forth in confession to my wyf / vpon and 
heth where they bothe wenten a pylgremage / but 
she muste firste swere by her trouthe and by the 
holy thre kynges of coleyne that for loue ne for 
hate she sholde neuer telle it forth but kepe it 
secrete but she helde it not / and kepte it no lenger 
secrete but tyl she cam to me / and she thenne 
tolde to me alle that she herde / but I muste kepe 
it in secrete / and she tolde me so many tokenys / 
that I felte wel it was trouthe and for drede and 
fere myn heer stode right vp / and my herte be- 
cam as heuy as leed / and as colde as Ise / I 
thought by this a lyknesse whiche hier a fore 

tyme byfylle to the frosshis / whiche were free / 
and complayned that they had none lorde / ne 
were not bydwongen / for a comynte without a 
gouuemour was not god / and they cryden to 
god with a lowde voys / that he wolde ordeyne 
one that myght rewle them / this was al that they 
desired / god herde theyr requeste / for it was re- 
sonable and sente to them a storke / whiche ete 
and swolowed them in as many as he coude 
fynde / he was alway to hem vnmercyful / tho 
complayned they theyr hurte / but then it was 
to late / they that were to fore free and were a 
ferde of no body / ben now bonde and muste obeye 
to strengthe theyr kynge / hyer fore ye riche and 
poure I sorowed that it myght happen vs in lyke 
wyse/ 

Hus my lord the kyng I haue had sorowe 
for yow wherof ye can me but lytyl thanke 
/ I knowe bruyn the bere for suche a shrewe 
and rauener / wherfor I thoughte yf he were kynge 
we shold be alle destroyed and loste / I knowe our 
souerain lord the kyng of so hye byrthe / so 
myghty so benygne and mercyful / that I thought 
truly it had ben an euyl chaunge for to haue a 
foule stynkngye theef and to refuse a noble myghty 
stately lyon / ffor the bere hath more madde folye 
in his vnthrifty heed and al his auncestris / than 
ony other hath / thus had I in inyn herte many a 
sorowe / and thought alway how I myght breke 

and fordoo my faders fals counseyl whiche of a 
chorle and a traytour and worse than a theef wolde 
make a lorde and a kynge / alway I prayd god 
that he wolde kepe our kyng in worship and good 
helthe and graunte hym long lyf / but I thought 
wel yf my fader helde his tresour / he shold with 
his fals felaws wel fynde the waye that the kyng 
shold be deposed and sette a syde / I was sore be¬ 
thought how I myght beste wyte where my faders 
good laye /la wayted at al tymes as nygh as I 
coude / in wodes in bushes in feeldis / where my 
fader leyde his eyen / were it by nyghte or by 
daye / colde or weet I was alway by hym to espye 
and knowe where his tresour was leyde / 


N a tyme I laye down al plat on the 
grounde / and sawe my fader come ren- 
npg out of an hole / Nowe herke 
what I sawe hym doo / whan he cam out of the 
hole / he loked fast a boute yf ony body had seen 
hym / And whan he coude nowher none see / he 
stopped the hole with sande and made hit euen 
and playn lyke to the other grounde by / he knewe 
not that I sawe it / and where his footspore stood/ 
there stryked he with his tayl and made it smothe 
with his mouth that noman should espye it / that 
lemed I there of my fals fader and many subtyli- 
tees that I to fore knewe nothyng of / thenne de¬ 
parted he thens and ran to the village warde for 


Digitized by v^,ooQle 




74 


THE HISTORY OF 


to do his thyngis / and I forgate not but sprange 
and lepe to the hole ward / and how wel that he 
had supposed that he had made al faste I was not 
so moche a fool but that I fonde the hole wel / 
and cratched and scraped with my feet the sande 
out of the hole / and crepte therin / there fonde I 
the moste plente of siluer and of golde that euer I 
sawe / hier is none so olde that euer so moche 
sawe on one heep in alle his lyf / Tho toke I erme- 
lyne my wyf to helpe / and we ne rested nyght 
ne day to bere and carye a waye with grete labour 
and payne this riche tresour in to another place 
that laye for vs better vnder an hawe in a depe 
hole / in the mene whyle that myn husewyf and I 
thus labouryd my fader was with them that wolde 
betraye the kynge / now may ye here what they 
dede / bruyn the bere and ysegrym the wulf sente 
alle the londe a boute / yf ony man wolde take 
wages / that they shold come to bruyn / and he 
wolde paye them their soul dye or wagis to fore, 
my fader ranne alle ouer the londe and bare the 
lettres. he wyst lytil that he was robbed of his 
tresour. ye though he myght haue wonnen al the 
world, he had not conne fynde a peny thereof. 


han my fader hadde ben oueral in the lande 
bytwene the elue and the somme. And 
hadde goten many a souldyour that shold 
the next somer haue comen to helpe bruyn. tho 

cam he agayn to the here and his felowis. and tolde 
them in how grete a venture he had be to fore the 
borughes in the londe of saxone / and how the 
hunters dayly ryden and hunted with houndes after 
hym in suche wise that he vnnethis escaped with 
his lyf / whan he had tolde this to thise foure false 
traytours / thenne shewde he them lettres that 
plesyd moche to bruyn there in were wreton 
xij* C* of ysegryms lignage by name withoute 
the beres / the foxes / the cattes and the dassen / 
alle thise had sworn that wyth the first messager 
that shold come for them they shold be redy and 
come for to helpe the bere / yf they had their 
wages a moneth ta fore / This aspyed I / I thanke 
god / after thise wordes my fader wente to the hole 
where his tresour had leyn and wold loke vpon it / 
tho began he a grete sorowe / that he soughte he 
fonde nothyng / he fonde his hole broken and his 
tresour born away / there dede he that I may wel 
sorowe and bewaylle / for grete anger and sorowe 
he wente and hynge hym self / thus abode the 
treson of bruyn by my subtylte after / Now sc e myn 
Infortune / thise traytours ysegrym and bruyn / 
ben now most preuy of counseyl aboute the kynge / 
and sytte by hym on the hye bouche / And I 
poure reynart haue no thanke ne reward / I haue 
buryed myn owen fader by cause the kynge sholde 
haue his lyf / my lorde saide the foxe / where ben 
they that so wolde doo / that is to destroye 
them self for to kepe yow / 

BRS he kynge and the queene hoped to wynne 
E9 ft the tresour and wyth oute counceyl toke to 
them re> nart and prayed hym that he wold 
do so wel as to telle them were this tresour was / 
reynart saide how shold I telle the kynge or 
them that wold hange me / for loue of the tray- 
tours and murderars whiche by her flaterye wolde 
fayne brynge me to deth / shold I telle to them 
where my good is / thenne were I out of my 
wytte / 

The quene tho spak nay reynart the kynge shal 
lete you haue your lyf / and shal al to gydre for- 
gyue you / and ye shal be frohens forth wyse and 
true to my lorde. 

the foxe answerd to the quene. dere lady yf the 
kynge wil beleue me and that he wil pardone and 
forgyue me alle my olde trespaces ther was neuer 
kynge so riche as I shal make hym for the tresour 
that I shal doo hym haue / is right costely and 
may not be nombred / 

The kynge saide ach dame, wille ye beleue the 
the foxe. sauf your reuerence he is borne to robbe 
/ stele and to lye / this cleuid to his bones and 
can not be had out of the flessh / 
the quene saide / nay my lorde ye may now well 
byleue hym / though he were to fore felle / he is 
now chaunged otherwise than he was ye haue wel 
herde that he hath appechid hi sfader and the dasse 
his neuew / whiche he might wel haue leyde on 

other bestes / yf he wold haue ben false / felle / 
and a lyar / 

The kynge saide dame wille ye thenne haue it 
soo / and thynke ye it best to be don / though I 
supposed it sholde hurte me / I wille take alle 
thise trespaces of reynart vpon me / and bileue his 
wordes / But I swere by my crowne / yf he euer 
here after mysdoo and trespace / that shal he dere 
abye and alle his lignage vnto the. ix. degree. 

The foxe loked on the kyng stoundmele and 
was glad in his herte / and saide my lorde /1 were 
not wyse / yf I sholde say thynge that were not 
trewe 

The kynge toke vp a straw fro the ground / And 
pardoned and forgaf the foxe alle the mysdedes and 
trespaces of his fader and of hym also / 

yf the foxe was tho mery and glad it was no 
wonder / ffor he was quyte of his deth and was 
alle free and franke of alle his enemyes / 


i He foxe saide my lord the kynge and noble 
lady the quene god rewarde yow / thys 
grete worship that ye do to me / I shal 
thynke and also thanke you for hit / in suche wise 
that ye shal be the richest kynge of the world / 
ffor ther is none lyuyng vnther the sonne / that I 
vouchesauf better my tresour on / than on yow 


both e/ 

Thenne toke the foxe vp a straw and profred it 
to the kyng / and saide my moste dere lord plese it 

good and richesse he brenned in the desyre and 
couetyse therof and sayde reynart where is the 
rychesse becomen / telle me that* 

the foxe saide my lord I shal telle yow / the 
rychesse was stolen / and had it not bestolen / it 
shold haue cost yow / your lyf and shold haue 
ben murdred whiche god forbede and shold haue 
ben the gretest hurte of the worlde / 

whan the quene herde that she was sore aferde 
and cryde lowde / alas and weleaway reynart what 
say ye /1 coniure yow by the longe waye that 
youre soule shal goo / that ye telle vs openly the 
trouthe herof as moche as ye knowe of this grete 
raurdre that sholde haue be doon on my lorde / 
that we alle may here it 

now herkene how the foxe shal flatre the kynge 
and quene / and shal Wynne bothe their good 
willes and loues And shal hyndre them that 
laboure for his deth / he shal vnbynde liis packe 
and lye and by flaterye and fayr wordes shal 
brynge forth so his maters / that it shal be 
supposed for trouthe / 

H N a sorouful contenance spack the foxe to 
the quene I am in suche caas now that I 
muste nedes deye / and hadde ye me not so 
sore coniured / I wil not Ieoparde my sowle / and 
yf I so dyde I shold goo therfore in to the payne 
of helle / I wil saye nothyng but that I wil make 
it good / for pytously he shold haue ben murthred 

of his owen folke. neuertheles they that were most 
pryncypal in this feat, were of my next kynne* 
whom gladly I wold not bewraye. yf the sorrow 
were not of the helle. 

The kynge washeuy of herte and saide / reynart 
saiste thou to me the trouthe. 

ye said the foxe. see ye not how it standeth with 
me. wene ye that I wil dampne my sowle. what 
shold it auaylle me yf I now saide other wise than 
trouthe. my deth is so nyghe* ther may nether 
prayer ne good helpe me Tho trembled the foxe 
by dyssymlyyng as he had ben a ferde 
The queue had pyte on hym. And prayde the 
kyng to haue mercy on hym in eschewyng of more 
harme / and that he sholde doo the peple holde 
their peas and gyue the foxe Audience, and here 
what he shold saye / 

Tho commanded the kynge openly that eche of 
them shold be stylle / and suffre the foxe to saye 
vnberisped what that he wolde. 

thenne saide the foxe / be ye now alle stylle. 
syth it is the kynges wille. and I shal telle you 
openly this treson. And therin I wil spare 
noman that I knowe gylty. 

to tbe fore brought them fit 
baunger/tbat toolbe baue brought 
bpm to betb. anb bob) be sate tbe 
grace of tbe tong, capttulo ♦rbff: 

Ow herkene how the foxe began, in the 
begynnyng he appeled grymbert his 
dere cosyn. whiche euer had holpen 
hym in his nede / he dyde so bycause 
his wordes sholde be the better byleued. and that 
he forthon myght the better lye on his enemyes / 
thus began he firste and saide. 

my lorde my fader had founden kyng erme ryks 
tresour doluen in a pytte. and whan he had thys 
grete good, he was so prowde and orguillous that 
he had alle other beestis in despyte whiche to fore 
had been his felaws he made tybert the calte to 
goo in to that wylde lande of ardenne to bruyn the 
bere for to do to hym homage, and bad hym saye 
yf he wolde be kynge that he shold come in to 
flaundres / bruyn the bere was glad hierof / ffor he 
had longe desired it / And wente forth in to 
flaundres where my fader receyued hym right 
frendly / anone he sente for the wyse grymbert 
myn neuewe / And for ysegrym the wulfe / and 
for tybert the catte / Tho these fyue camen 
bytwene gaunt and the thorpe callyd yfte / there 
they helden their counseyl an hole derke nyght 

longe / what wyth the deuels helpe and craft and 
for my faders richesse they concluded / and swore 
there the kyngys deth / now herkene and here this 
wonder the foure sworen vpon ysegryms crowne / 
that they sholde make bruyn a kynge and a lorde / 
And brynge hym in the stole at akon and sette 
the crowne on his heed / and yf there were ony of 
the kynges frendes or lignage / that wolde be 
contrarye or ayenst this / hym sholde my fader 
wyth his good and tresour fordryue and take from 
hym his myght and power / 

H T happed so that on a morowtyde erly 
that grymbert my neuew was of wyne 
almost dronke / that he tolde it to dame 
sloepcade his wif in counseyl / and badde her 
kepe it secrete / but she anone forgate it / and 
saide it forth in confession to my wyf / vpon and 
heth where they bothe wenten a pylgremage / but 
she muste firste swere by her trouthe and by the 
holy thre kynges of coleyne that for loue ne for 
hate she sholde neuer telle it forth but kepe it 
secrete but she helde it not / and kepte it no lenger 
secrete but tyl she cam to me / and she thenne 
tolde to me alle that she herde / but I muste kepe 
it in secrete / and she tolde me so many tokenys / 
that I felte wel it was trouthe and for drede and 
fere myn heer stode right vp / and my herte be- 
cam as heuy as leed / and as colde as Ise / I 
thought by this a lyknesse whiche hier a fore 

tyme byfylle to the frosshis / whiche were free / 
and complayned that they had none lorde / ne 
were not bydwongen / for a cotnynte without a 
gouuemour was not god / and they cryden to 
god with a lowde voys / that he wolde ordeyne 
one that myght rewle them / this was al that they 
desired / god herde theyr requeste / for it was re- 
sonable and sente to them a storke / whiche ete 
and swolowed them in as many as he coude 
fynde / he was alway to hem vnmercyful / tho 
complayned they theyr hurte / but then it was 
to late / they that were to fore free and were a 
ferde of no body / ben now bonde and muste obeye 
to strengthe theyr kynge / hyer fore ye riche and 
poure I sorowed that it myght happen vs in lyke 
wyse/ 


Hus my lord the kyng I haue had sorowe 
for yow wherof ye can me but lytyl thanke 
/ I knowe bruyn the bere for suche a shrewe 
and rauener / wherfor I thoughte yf he were kynge 
we shold be alle destroyed and loste / I knowe our 
souerain lord the kyng of so hye byrthe / so 
myghty so benygne and mercyful / that I thought 
truly it had ben an euyl chaunge for to haue a 
foule stynkngye theef and to refuse a noble myghty 
stately lyon / ffor the bere hath more madde folye 
in his vnthrifty heed and al his auncestris / than 
ony other hath / thus had I in myn herte many a 
sorowe / and thought alway how I myght breke 

and fordoo my faders fals counseyl whiche of a 
chorle and a tray tour and worse than a theef wolde 
make a lorde and a kynge / alway I prayd god 
that he wolde kepe our kyng in worship and good 
helthe and graunte hym long lyf / but I thought 
wel yf my fader helde his tresour / he shold with 
his fals felaws wel fynde the waye that the kyng 
shold be deposed and sette a syde / I was sore be¬ 
thought how I myght beste wyte where my faders 
good laye /la wayted at al tymes as nygh as I 
coude / in wodes in bushes in feeldis / where my 
fader leyde his eyen / were it by nyghte or by 
daye / colde or weet I was alway by hym to espye 
and knowe where his tresour was leyde / 


BJgKftN a tyme I laye down al plat on the 
tlfiiJI g rounde / and sawe my fader come ren- 
nyng out of an hole / Nowe herke 
what I sawe hym doo / whan he cam out of the 
hole / he loked fast a boute yf ony body had seen 
hym / And whan he coude nowher none see / he 
stopped the hole with sande and made hit euen 
and playn lyke to the other grounde by / he knewe 
not that I sawe it / and where his footspore stood/ 
there stryked he with his tayl and made it smothe 
with his mouth that noman should espye it / that 
lemed I there of my fals fader and many subtyli- 
tees that I to fore knewe notbyng of / thenne de¬ 
parted he thens and ran to the village warde for 

to do his thyngis / and I forgate not but spraoge 
and lepe to the hole ward / and how wel that he 
had supposed that he had made al taste I was not 
so moche a fool but that I fonde the hole wel / 
and cratched and scraped with my feet the sande 
out of the hole / and crepte therin / there fonde I 
the moste plente of siluer and of golde that euer I 
sawe / hier is none so olde that euer so moche 
sawe on one heep in alle his lyf / Tho toke I erme- 
lyne my wyf to helpe / and we ne rested nyght 
ne day to bere and carye a waye with grete labour 
and payne this riche tresour in to another place 
that laye for vs better vnder an hawe in a depe 
hole / in the mene whyle that myn husewyf and I 
thus labouryd my fader was with them that wolde 
betraye the kynge / now may ye here what they 
dede / bruyn the bere and ysegrym the wulf sente 
alle the londe a boute / yf ony man wolde take 
wages / that they shold come to bruyn / and he 
wolde paye them their souldye or wagis to fore, 
my fader ranne alle ouer the londe and bare the 
lettres. he wyst lytil that he was robbed of his 
tresour. ye though he myght haue wonnen al the 
world, he had not conne fynde a peny thereof. 


han my fader hadde ben oueral in the lande 
bytwene the elue and the somme. And 
hadde goten many a souldyour that shold 
the next somer haue comen to helpe bruyn. tho 

cam he agayn to the here and his felowis. and tolde 
them in how grete a venture he had be to fore the 
borughes in the londe of saxone / and how the 
hunters dayly ryden and hunted with houndes after 
hym in suche wise that he vnnethis escaped with 
his lyf / whan he had tolde this to thise foure false 
traytours / thenne shewde he them lettres that 
plesyd moche to bruyn there in were wreton 
xij*C* of ysegryms lignage by name withoute 
the beres / the foxes / the cattes and the dassen / 
alle thise had sworn that wyth the first messager 
that shold come for them they shold be redy and 
come for to helpe the bere / yf they had their 
wages a moneth ta fore / This aspyed I / I thanke 
god / after thise wordes my fader wente to the hole 
where his tresour had leyn and wold loke vpon it / 
tho began he a grete sorowe / that he soughte he 
fonde nothyng / he fonde his hole broken and his 
tresour born away / there dede he that I may wel 
sorowe and bewaylle / for grete anger ai d sorowe 
he wente and hynge bym self / thus abode the 
treson of bruyn by my subtylte after / Now sc e myn 
Infortune / thise traytours ysegrym and bruyn / 
ben now most preuy of counseyl aboute the kynge / 
and sytte by hym on the hye bouche / And I 
poure reynart haue no thanke ne reward /1 haue 
buryed myn owen fader by cause the kynge sholde 
haue his lyf / my lorde saide the foxe / where ben 
they that so wolde doo / that is to destroye 
them self for to kepe yow / 

here after / bere no blame for my thefte ne for my 
treson my deth shal be to me the esyer / and praye 
ye alle to god that he haue mercy on my sowle. 

l&oto ttjc fore maoe openly t)f0 
confc00ion to fore tt)e ftynge arm to 
fort al tljem ttjat toolo tiere ft 

tap° tbj° 

H Ue they that stoden there had pyte whan 
reynart saide tho wordis and said it 
was / but a lytyl requeste yf the kynge 
wolde graunte it hym / and they prayde 
the kynge to graunte it hym / 

The kynge gaf hym leue / 
reynart was wel glad and hoped that it myght 
falle better / And said thus / now helpe spiritus 
domini / for I see hier noman but I haue trespaced 
vnto / Neuertheles yet was I vnto the tyme that I 
was wened fro the tete / one the best chylde that 
coude ouwher be founden / I wente tho and pleyde 
wyth the lambes by cause I herde hem gladly 
blete / I was so longe wyth hem that at the laste 
I bote one / there lerned I fyrst to lapen of the 
bloode hit sauourd wel / me thought it right good 
And after I began to taste of the flessh / therof I was 
lycourous / so that after that I wente to the gheet 
in to the wode / there herde I the kyddes blete 
and I slewe of them tweyne /1 began to wexe 

hardy after I slewe hennes / polayl and ghees / 
where euer I founde hem. Thus worden my teeth 
al blody after this I wexe so felle and so wroth / 
That what somme euer I founde that I myght 
ouer / I slowe alle / Ther aftercam I by Isegrym 
now in the wynter / where he hydde hym vnder a 
tree. And rekened to me that / he was myn erne 
whenne I herde hym thenne rekene allyance we 
becomen felaws whiche I may wel repente / we 
promysed eche to other to be trewe and to vse 
good felawship / and began to wand re to gyder / 
he stal the grete thynges and I the smalle and all 
was comyn bytwene vs / yet he made it so that he 
had the beste dele I gate not halfe my parte / 
whan that ysegrym gate a calf / a ramme or a 
weder thenne grimmed he / and was angry on me 
and droof me fro hym / and held my part and his 
to / so good is he. 

Et this was of the leste / but whan it so 
lucked that we toke an oxe or a cowe / 
thenne cam therto his wyf wyth. vij. 
children so / that vnto me myght vnnethe come 
one of the smallest rybbes / and yet had they eten 
alle the flessh therof / ther with all muste I be 
content not for that I had so grete nede. ffor I 
haue so grette scatte and good of syluer and of 
gold that seuen waynes shold not conne carye it 
away / 

whan the kynge herde hym speke of this grete 

he kynge and the queene hoped to wynne 
the tresour and wyth oute counceyl toke to 
them reynart and prayed hym that he wold 
do so wel as to telle them were this tresour was / 
reynart saide how shold I telle the kynge or 
them that wold hange me / for loue of the tray- 
tours and murderars whiche by her flaterye wolde 
fayne brynge me to deth / shold I telle to them 
where my good is / thenne were I out of my 
wytte / 

The quene tho spak nay reynart the kynge shal 
lete you haue your lyf / and shal al to gydre for- 
gyue you / and ye shal be frohens forth wyse and 
true to my lorde. 

the foxe answerd to the quene. dere lady yf the 
kynge wil beleue me and that he wil pardone and 
forgyue me alle my olde trespaces ther was neuer 
kynge so riche as I shal make hym for the tresour 
that I shal doo hym haue / is right costely and 
may not be nombred / 

The kynge saide ach dame, wille ye beleue the 
the foxe. sauf your reuerence he is borne to robbe 
/ stele and to lye / this cleuid to his bones and 
can not be had out of the flessh / 
the quene saide / nay my lorde ye may now well 
byleue hym / though he were to fore felle / he is 
now chaunged otherwise than he was ye haue wel 
herde that he hath appechid hi sfader and the dasse 
his neuew / whiche he might wel haue leyde on 

other bestes / yf he wold haue ben false / felle / 
and a lyar / 

The lcynge saide dame wille ye thenne haue it 
soo / and thynke ye it best to be don / though I 
supposed it sholde hurte me / I wille take alle 
thise trespaces of reynart vpon me / and bileue his 
wordes / But I swere by my crowne / yf he euer 
here after mysdoo and trespace / that shal he dere 
abye and alle his lignage vnto the. ix. degree. 

The foxe loked on the kyng, stoundmele and 
was glad in his herte / and saide my lorde /1 were 
not wyse / yf I sholde say thynge that were not 
trewe 

The kynge toke vp a straw fro the ground / And 
pardoned and forgaf the foxe alle the mysdedes and 
trespaces of his fader and of hym also / 

yf the foxe was tho mery and glad it was no 
wonder / ffor he was quyte of his deth and was 
alle free and franke of alle his enemyes / 

K He foxe saide my lord the kynge and noble 
lady the quene god rewarde yow / thys 
grete worship that ye do to me / I shal 
thynke and also thanke you for hit / in suche wise 
that ye shal be the richest kynge of the world / 
ffor ther is none lyuyng vnther the sonne / that I 
vouchesauf better my tresour on / than on yow 
bothe/ 

Thenne toke the foxe vp a straw and profred it 
to the kyng / and saide my moste dere lord plese it 

yow to receyue hiere the ryche tresour whiche kynge 
ermeryk hadde / for I gyue it vnto you wyth a fre 
wylle / and knowleche it openly / 

The kynge receyuid the straw and threwe it 
meryly fro hym with a Ioyous visage / And thanked 
moche the foxe / 

The foxe laughed in hym self. 

The kynge thenne herkened after the counseyl 
of the foxe. And alle that ther were / were at hys 
wylle/ 


|y lorde sade he / herkene and marke wel 
my wordes / in the west side of flaundres 
ther standeth a woode and is named hul- 
sterlo / And a water that is called krekenpyt lyeth 
therby / This is so grete a wyldernesse / that ofte 
in an hole yere man ner wyf cometh therin / sauf 
they that wil / and they that wille not eschewe it / 
There lyeth this tresour hydde / vnderstande wel 
that the place is called krekenpit / for I aduyse you 
for the leste hurte / that ye and my lady goo bothe 
thyder / ffor I knowe none so trewe that I durste 
on your behalue truste wherfore goo your self / 
And whan ye come to krekenpyt ye shal fynde 
there two birchen trees standyng alther next the 
pytte / my lorde to tho byrchen trees shal ye goo / 
there lyeth the tresour vnther doluen/ There 
muste ye scrape and dygge a way a lytyl the mosse 
on the one side / Ther shalle ye fynde many a Iewel 
of golde and syluer. and there shal ye fynde the 


Digitized by v^,ooQle 



REYNARD THE FOX. 


79 


crowne which kynge Ermeryk ware in his dayes 
that sholde bruyn the here haue worn yf his wyl 
had gon forth ye shal see many a costly Iewel 
with riche stones sette in golde werk whiche coste 
many a thousand marke / My lorde the kynge 
whan ye now haue alle this good / how ofte shal 
ye saye in your herte and thynke / O how true art 
thou reynart the foxe. that with thy subtyl wytte 
daluyst and hyddest here this grete tresour / god 
gyue the good happe and welfare where euer 
thou bee / 

He kynge sayde / sir reynart ye muste come 
and helpe vs to dygge vp this tresour /1 
knowe / not the way /1 sholde neuer conne 
fynde it /1 haue herde ofte named / parys / london 
akon and coleyn / As me thynketh this tresour 
lyeth / right as ye mocked and Iaped / for ye 
name kryekenpyt / that is afayned name / 
these wordes were not good to the foxe / and he 
sayd wyth an angry mode / and dissymyled and 
saide / ye my lord the kynge / ye be also nyghe 
that as fro rome to maye / wene ye that I wille 
lede yow to Homme iordyn* / Nay I shal brynge 
you out of wenying and shewe it you by good 
wytnes / 

he called lowde kywart the hare / come here to 
fore the kynge The bestes sawe alle thyder ward 
and wondred what the kynge wold / the foxe sayde 
to the hare / kywart ar ye a colde / how tremble 

ye and quake so / be not a ferd / and telle my lorde 
the kynge here the trouthe / And that I charge 
you by the fayth and trouthe that ye owe hym and 
to my lady the quene of suche thyng. as I shal 
demaunde of you / 

Kywaert saide I shal saye the trouthe though I 
shold lose my necke therfore / I shal not lye ye 
haue charged me so sore / yf I knowe it / 

Thenne saye / knowe ye not where krieken pyt 
standeth / is that in your mynde / 

The hare saide / I knew that wel. xij. yer a 
goon / wher that stondeth / why aske ye that. It 
stondeth in awoode named hulsterlo vpon a 
warande in the wyldernesse / I haue suffred there 
moche sorowe for hunger and for colde / ye 
more than I can telle / Pater symonet the friese 
was woned to make there false money / wherwyth 
he bare hym self out and al his felawship / but that 
was to fore er I had felawship wyth ryn the hounde 
whyche made me escape many a daunger / as he 
coude wel telle yf he were here / and that I neuer 
In my dayes trespaced ayenst the kynge other wyse 
than I oughte to doo with right / 
reynart sayd to hym go agayn to yonder felaw¬ 
ship here ye kyward / my lorde the kynge 
desyreth nomore to knowe of yow / 

the hare retomed and wente agayn to the place 
he cam fro. 

The foxe sayde my lord the kynge is it trewe 
that I saide / ye reynart said the kynge / ffor gyue 

it me / I dyde euyl that I beleuid you not / Now 
reynart frende fynde the waye that ye goo wyth 
vs to the place and pytte / where the tresour 
lyeth / 

the foxe saide it is a wonder thyng wene ye that 
I wolde not fayne goo with yow / yf it were so 
wyth me that I myght goo wyth yow / in suche 
wise that it no shame were vnto your lordshyp / I 
wold goo but nay it may not bee / herkene what 
I shal saye and muste nedes thaugh it be to me 
vylonye and shame / whan Isegrym the wulf in 
the deuels name wente in to religion and become 
a monke shorn in the ordre / though the prouende 
of sixe monkes was not suffycient to hym / and 
had not ynough to ete he thenne playned and 
waylled so sore / that I had pyte on hym / for he 
becam slowe and seke / and by cause he was of 
my kynne I gaf hym counceyl to renne away and 
so he dyde / wherfore I stonde a cursed and am in 
the popes banne and sentence I wil to morow 
bytymes as the sonne riseth take my waye to rome 
for to be assoyled and take pardon and fro rome 
I wil ouer the see in to the holy lande and wil 
neuer refotne agayn till I haue doon so moche 
good that I may with worship goo wyth yow / hyt 
were grete repref to you my lord the kyng / in 
what londe that I accompanyed you that men 
shold saye ye reysed and accompanyed your self 
with a cursyd and persone agrauate / 

The kynge sayde sith that ye stande a cursyd 

in the censures of the churche yf I wente wyth 
yow I men sholde arette vilonye vnto my crowne / 
I shal thenne take kywaert or somme other to go 
with me to kryekenpytte / and I counseylle you 
reynart that ye put you your self out of this 
curse / 

my lord quod the foxe / therfore wylle I goo to 
rome as hastely as I may / I shall not reste by 
nyght ner day til I bee assoylled / 

• reynart said the kynge / me thynketh ye ben 
tomed in to a good waye / god gyue you grace 
taccomplyssh wel your desyre f 

ssone as this spekyng was don / noble the 
kyng wente and stode vpon an hygh stage 
of stone / And commanded sylence to alle 
the bestes / and that they shulde sytte doun in a 
rynge rounde vpon the grasse eueriche in his 
place after his estate and byrthe / reynart the foxe 
stode by the quene / whom he ought wet to loue / 
Thenne said the kynge / here ye alle that be 
poure and riche yong and olde that stondeth here / 
reynart one of the heed offycers of my hows had 
don so euyl whiche this daye shold haue been 
hanged / hath now in this courte don so moche / 
that I and my wyf the quene haue promysed to 
hym our grace and frendshyp / The quene hath 
prayde moche / for hym / in so moche that I haue 
made pees wyth hym / And I gyue to hym his 
lyf and membre / freely agayn / and I comande 

you vpon your lyf / that he doo worship to / 
reynart his wyf and to his chyldren / where som- 
euer ye mete hem by day or night / and I wil 
also here nomoo complayntes of reynard / yf he 
hath hier to fore mysdon and trespaced / he wil 
nomore mysdo ne trespace / but now bettre him / 
he wylle to morowe / erly goo to the pope for 
pardone and foryeuenes of alle hys synnes and 
forth ouer the see to the holy lande / and he wil 
not come agayn til he brynge pardon of alle his 
synnes/ 

This tale herde tyselyn the rauen / and leep to 
ysegrym / to bruyn / and to tybert there as they 
were / and saide ye caytyfs / how goth it now / 
ye vnhappy folke what do ye here / reynard the 
foxe is now asquyer and a courtyer and right grete 
and myghty in the court / The kynge hath skylled 
hym quyte of alle his brokes and forgyuen hym 
all his trespaces and mysdedes / And ye be alle 
betrayed and apechyd / 

ysegrym saide how may this be/ I trowe tyselyn 
that ye lye 

I do not certaynly saide the rauen / 

Tho wente the wulf and the bere to the kynge 
Tybert the catte was in grete sorowe he was so 
sore a ferde / that for to haue the foxes frendship / 
he wold wel forgyue reyner the losse of his one 
eye that he loste in the prestes hows / he was so 
woo / he wist not what to doo / he wolde wel that 
he neuer had seen the foxe / 

$oto tf)i tmtlf anti tfje here toere 
aregtpb bp tfie labour of repnart tf»e 
fore capftulo .rbft|°* 

Segrym cam proudly ouer the felde to 
fore the kynge / and he thanked the 
quene / and spack wyth afelle moed ylle 
wordes on the foxe / in suche wise that 
the kynge herde it / and was wroth and made the 
woulf and the here anon to be arestyd / ye sawe 
neuer wood dogges do / more harme / than was 
don to them they were bothe fast bounden so sore 
that alle that nyght / they myght not ster hande 
ne foot / They myght scarsely rore ne meue ony 
Ioynte / Now here how the foxe forth dyde / he 
hated hem / he laboured so to the quene that he 
gate leue for to haue as moche of the beres skyn 
vpon his ridge as a foote longe and a foot brode 
for to make hym therof a scryppe / thenne was the 
foxe redy yf he had foure stronge shoon / now here 
how he dyde for to gete these shoon / 
he said to the quene / madame I am youre pyl- 
grym / here is myn eme sir Isegrym that hath .iiij. 
stronge shoon whiche were good for me / yf he 
wolde late me baue two of them I wolde on the 
waye besyly thynke on your sowle / ffor it is ryght 
that a pylgrym shold alway thynke and praye for 
them that doo him good / Thus maye ye doo your 
sowle good yf ye will. And also yf ye myght gete of 

myn aunte dame eerswyn also two of her shoon to 
gyue me / she may wel doo it / ffor she gooth but 
lytil out / but abydeth alway at home / 
thenne sayde the quene / reynard yow behoueth 
wel suche shoes / ye may not be wythout them / 
they shal be good for you to kepe your feet hool 
for to passe with them many a sharpe montayn and 
stony roches / ye can fynde no better shoes for 
you / than suche as Isegrym and his wif haue and 
were / they be good and stronge / though it sholde 
touche their lyf eche of them shal gyue you two 
shoes for to accomplissh wyth your hye pilgrem- 
»ge/ 


l?oto patjjcpm anti t)(0 topf m- 
Stopn musste sfuffce |>ec jstjofsf to tie 
plucbtD of / anfi §oto repnarU UpUe 
on tlie 0t)opsf for to ffoo to tome 
toptt / capituio *r(r°. 

S Hus hath this false pylgrym goten fro 
Isegrym ij shooes fro his feet / wbiche 
were haled of the clawes to the senewis 
ye sawe neuer foule that men rosted 
laye so stylle / as Isegrym dyde / when his shoes 
were haled of / he styred not / and yet his feet 
bledde / thenne whan Isegrym was vnshoed / Tho 
muste dame eerswyn his wyf lye doun in the grasse 

wyth an heuy chere / And she loste ther her 
hynder shoes. 

Tho was the foxe glad and said to his aunte in 
scorne / My dere aunte how moche sorow haue ye 
suffred for my sake / whiche me sore repenteth / 
sauf this / herof I am glad ftor ye be the lyeuest of 
alle my kyn / Therefore I wyl gladly were your 
shoen / ye shal be partener of my pylgremage / 
and dele of the pardon that I shal with your shoen 
fecche ouer the see / 

dame erswyne was so woo that she vnnethe 
myghte speke / Neuertheles this she saide / A 
reynart that ye now al thus haue your wyl / I pray 
god to wreke it / 

ysegrym and his felaw the bere helden their pees 
and wheren al stylle / they were euyl at ease / ffor 
they were / bounden and sore wounded had tybert 
the catte haue ben there / he shold also somwhat 
haue suffred / in suche wyse / as he sholde not 
escaped thens wythout hurte and shame* 

He next day whan the sonne aroos reynard 
thenne dyde grece his shoes whiche he had 
of ysegrym and erswyn his wyf / and dyd 
hem on and bonde hem to his feet / and wente to 
the kynge and to the quene and said to hem with 
a glad chere / Noble lord and lady god gyue you 
good morow and I desire of your grace that I may 
haue male and staff blessyd as belongeth to a 
pilgrym 

Thenne the kynge anone / sent for bellyn the 
ramme / and whan he cam he saide / sir bellyn ye 
shal do masse to fore reynart / for he shal goo on 
pylgrymage / and gyue to hym male and staf / 
the ram answerd agayn and said / my lord I dare 
not do that / ftor he hath said that he is in the 
popes curse / 

The kynge said / what therof / mayster gelys 
hath said to vs / yf a man had doo as maiiy synnes 
as al the world / and he wold tho synnes forsake / 
shryue hem and resseyue penance / and do by the 
prestes counseyl / god wil forgyue them and be 
mercyful vnto hym now wil reynard goo ouer the 
see in to the holy lande and make hym clere 
of al his synnes / 

Thenne ansuerd bellyn to the kynge I wil not 
doo litil ne moche herin / but yf ye saue me harm- 
les in the spirituel court byfore the bysshop pren- 
delor and to fore his archedeken loosuynde / and to 
for sir rapiamus his offycyal / 

The kynge began to wexe wroth and saide / I 
shal not bydde you so moche in half a yere / I had 
leuer hange yow than I shold so moche praye you 
for it / 

whan the rame sawe that the kynge was angry / 
he was so sore aferd that he quoke for fere / and 
wente to the awter and sange in his bookes and 
radde suche as hym thought good ouer reynart / 
whiche lytyl sette ther by / sauf that he wold haue 
the worship therof 

han bellyn the ramme had alle sayd his 
seruyse deuoutly / thenne he hynge on the 
foxes necke / a male couerd with the skynne 
of bruyn the here / and a lytil palster therby. tho 
was reynart redy toward his Ioumey. tho loked 
he toward the kynge as he had ben sorowful to 
departe and fayned as he had wepte. right as he 
hadde yamerde in his herte* but yf he had ony 
sorow it was bycause al the other that were there 
were not in the same plyght as the wulf an bere 
were brought in by hym. neuertheles he stood 
and prayd them alle to praye for hym. lyke as he 
wold praye for them the foxe thought that he 
taryed longe and wold fayn haue departed for he 
knewe hym self gylty / 

the kynge saide reynart I am sory ye be so 
hasty / and wil no lenger tarye / 

nay my lord / it is tyme / for me ought not 
spare to doo wel / I pray you to gyue me leue to 
departe I muste doo my pylgremage / 

the kynge sayd / god be wyth yow / and com¬ 
manded alle them of the court to go and conueyne 
reynart on his way sauf the wulf and the bere / 
whyche fast laye bounden / ther was none that 
durst be sory therfore / and yf ye had seen 
reynart how personably he wente wyth hys male 
and palster on his sholder and the shoes on his 
feet / ye shold haue laughed / he wente and shewde 
hym outeward wysely / But he laughed in his 
herte that alle they brought hym forth / whiche 

had a lytyl to fore been with, hym so wrooth / And 
also the kynge whiche so moche hated hym / he 
had made hym suche a fool that he brought hym 
to his owne entente he was a pylgrym of deux 
aas. 


Y lord the kyng sayd the foxe I pray you to 
retorne agayn I wil not that ye goo ony 
ferther with me. ye myght haue harme 
therby. ye haue there two morderars arestyd / yf 
they escape you. ye myght be hurt by them y pray 
god kepe you fro mysauenture* wyth these wordes 
he stode vp. on his afterfeet. And prayde alle the 
beestys grete and smal that wolde be parteners of 
his pardon that they shold praye for hym / 

They sayde that they alle wolde remembre 
hym / 

Thenne departed he fro the kynge so heuyly 
that many of them ermed / 

Thenne said he to kyward the hare / and to 
bellyn th ramme meryly / dere frendes shal we 
now departe / Ye wil and god will accompanye me 
ferther / ye two made me neuer angry / ye be good 
for to walke wyth / courtoys / frendly and not 
complayned on of ony beeste ye be of good con- 
dicions / and goostly of your lyuyng / ye lyue 
bothe as I dyde / whan I was a recluse / yf ye haue 
leeuis and gras ye be plesyd / ye retche not of 
brede / of flesshe / ne suche maner mete 

with suche flateryng wordes hath reynard thise 

two Hatred / That they wente wyth hym tyl they 
camen to fore his hows / maleperduys / 

^oto ftptoart tlje tiare tea# srtapn 
lip tlje fore / tap° ,w° 

Han the foxe was come to fore the yate 
of his hows he sayde to bellyn the 
ramme / cosyn ye shal abide here 
withoute / I and kywart wille goo in / 
ffor I wille praye kywart to helpe me to take my 
leue of ermelyn my wyf / and to conforte her and 
my chyldren / 

bellyn sayde I praye hym to comforte them wel / 
wyth suche flateryng wordes brought he the hare 
in to his hole in an euyl hour / There fonde they 
dame ermelyn lyeng on the grounde with her 
yonglyngis / whiche had sorowed moche ffor drede 
of reynarts deth / but whan she sawe hym come 
she was glad / but whan she sawe his male and 
palster / and espyed his shoes / she meruailled and 
sayd dere reynerd how haue ye spedd / 
he sayd I was arestid in the court / But the 
kynge let me gon / I muste goo a pilgremage / 
Bruyn the bere and ysegrym thew ulf they be 
plegge for me. I thanke the kynge / he hath 
gyuen to vs kywart hier / ffor to doo with hym 
what we wyl / The kynge saide hym self that 
kywart was the first that on vs complayned / And 

by the fayth that I owe yow I am right WTOth on 
kywart / 

whan kywart herde thise wordes he was sore 
aferde / He wold haue fledde / but he myght not / 
ffor the foxe stode bytwene hym and the yate / And 
he caught hym by the necke / Tho cryed the hare 
helpe bellyn helpe / Where be ye This pilgryme 
sleeth me / but that crye was sone doon / for the 
foxe had anon byten his tlirote a two / 

Tho sayd he late vs go ete this good fatte hare / 
the yonge whelpes cam also / Thus helde they a 
great feste / ffor kywart had a good fatte body / 
ermelyn ete the flessh and dranke the blood / she 
thanked ofte the kynge that he had made them so 
mery / The foxe saide ete as moche as ye maye / 
he wil paye for it / yf we will feche it. 

He sayd reynart I trowe ye mocke / telle 
me the trouthe how ye be departed thens / 
dame I haue so fiaterid the kynge and 
the quene / that I suppose the frendship bytwene 
vs shal be right thynne whan he shal knowe of 
this / he shal be angry / and hastely seke me for 
to hange me by myne necke / Therfore late vs 
departe and stele secretly a way in somme other 
foreste / Where we may lyue wythoute fere and 
drede / and there that we may lyue vij yere and 
more and fynde vs not / there is plente of 
good mete of partrychs / wododekkis and moche 
other wilde fowle / dame and yf ye wil come with 

me thyder / ther ben swete welles and fayr and clere 
rennyng brokes / lord god how swete eyer is there / 
There may we be in pees and ease and lyue in 
grete welthe / flfor the kynge hath lete me gon by 
cause I tolde hym that ther was grete tresour in 
krekenpyt / but there shal he fynde nothyng 
though he sought euer / This shal sore angre hym 
whan he knoweth that he is thus deceyuid what 
trowe ye how many a grete lesynge muste I lye / 
er I coude escape from hym / It was harde that I 
escaped out of pryson / I was neuer in gretter 
paryl ne nerrer my deth / but how it euer goo / I 
shal by my wille neuer more come in the kynges 
daunger /1 haue now goten my thombe out of his 
mouth/ that thanke I my subtylyte. 

Ame ermelyne saide reynart I counseyle that 
we goo not in to another foreste / where 
we sholde be strange and elenge we haue 
here al that we desyre / And ye be here lorde of 
our neyghbours / wherfore shalle we leue this 
place / And auenture vs in a worse / we may abyde 
her sure ynough / yf the kynge wold doo vs ony 
harme or besiege vs / here ben so many by or 
side holes / in suche wyse as we shal escape from 
hym / in abydyng here / we may not doo amys / we 
knowe alle bypathes ouer alle / and er he take vs 
with myght / he muste haue moche helpe therto but 
that ye haue sworen that ye shal goo ouersee and 
abide there/that is the thyngthattouchethmemoste. 

nay dame care not therfore / how more for 
sworn / how more forlorn / I wente ones with a 
good man / that said to me / that a bydwongen 
oth* or oth sworn for force, was none oth. Though 
I wente on his pilgremage it shold not auaylle me 
a cattes tayl. I wil abyde here and folowe your 
counseyl / yf the kyng hunte after me. I shal 
kepe me as wel as I maye. yf he be me to 
myghty. yet I hope wyth subtylte to begyle hym. 
I shall vnbynde my sack, yf he wil seche harm he 
shal fynde harme. 

Ow was bellyn the ramme angry that 
kywart his felawe was so longe in the 
hole / and called lowde. come outkywarte 
in the deuels name, how longe shal reynart kepe 
you there / haste you and come late vs goo / 
when reynard herde this* he wente out and saide 
softly to bellyn the ramme. lief bellyn wherfore be 
ye angry kywart speketh wyth his dere aunte. me 
thynketh ye ought not to be dysplesid therfore. he 
bad me saye to yow ye myght wel go to fore* 
And he shal come after* he is lighter of fote than 
ye. he muste tarye a whyle wyth his aunte and 
her chyldren. they wepe and crye by cause I shal 
goo fro them / 

bellyn sayde * what dyde kyward, me thoughte 
cryed after helpe / 

the foxe answerd / what saye ye bellyne wene 
ye that he shold haue ony harme / now herke 

what he thenne dyde / whan we were comen in to 
royn hows / and ermelyn my wyf vnderstode that I 
shold goo ouer see she fyl doun in a swoun and 
whan kywart sawe that / he cryed loude bellyn 
come helpe myn aunte to brynge her out of her 
swoun 

thenne sayde the ramme In fayth I vnderstode 
that kywart had ben in grete daunger / 

the foxe sayde / nay truly / or kyward shold 
haue ony harme in my hows / I had leuer that my 
wyf and chyldren shold suflre moche hurte / 

ttje foje gfente ttjc fjceU of 
feptoart rtje bat* to tbe bpnge bp beU 
Ipnttje ramme* capitulo xxi°. 

He foxe saide / bellyn remembre ye not 
that yesterday the kynge and his coun- 
seyl commanded me that er I shold 
departe out of this lande / I shold 
sende to hym two lettres. dere cosyn I pray you to 
bere them, they be redy wreton. 

the ramme sayde I wote neuer yf I wiste that 
your endyttyng and wrytyng were good / ye myght 
pareuenture so moche praye me that I wold bere 
them / yf I had ony thyng to bere them in / 
reynarde saide ye shal not fayle to haue som 
what to bere them in / rather than they shold be 
vnborn I shal rather gyue yow my male that I 

bere. and put the kynges lettres therin. and hange 
them aboute your necke ye shal haue of the 
kyngegrete thanke therfore and beryghtwelcomen 
to hym. 

hier vpon bellyn promysed hym to bere thise 
lettres* 

tho retorned reynart in to his hows and toke 
the male and put therin kywarts heed and brought 
it to bellyn for to brynge hym in daunger / And 
henge it on his necke / and chargyd hym not for 
to loke in the male / yf he wolde haue the kyngis 
frendship and yf ye wil that the kynge take you in 
to his grace and loue you / saye that ye your self 
haue made the iettre and endited it / and haue 
gyuen the counseyl that it is so wel made and 
wreton / ye shal haue grete thank therfore / 

bellyn the ramme was glad herof and thought 
he shold haue grete thank and saide reynarde I 
wote wel that ye now doo for me / I shal be in 
the court gretly preysed whan it is knowen that I 
can so wel endyte and make alettre / thaugh I can 
not make it / ofte tymes it happeth that god suf- 
freth somme to haue worship and thanke of the 
labouris and connyng of other men / and so it shal 
bifalle me now / Now what counseyle ye reyner / 
shal kywart he hare come wyth me to the 
court/ 

nay sayd the foxe / he shal anone folowe yow / 
he may not yet come / for he muste speke wyth 
his aunte / 

^ Ow goo ye forth to fore /1 shal shewe to 
kywart secrete things whiche ben not yet 
knowen / 

bellyn sayde fare wel reynart / and wente hym 
forth to the court / and he ran and hasted so faste 
that he cam to fore mydday to the court / and 
fonde the kynge in his palays wyth his barons / 
the kynge meruaylled whan he saw hym brynge 
the male agayn whiche was made of the be res 
skyn / the kyng saide saye on bellyn fro whens 
come ye / where is the foxe / bow is it that he hath 
not the male with hym / 

bellyn sayd my lord I shal saye yow al that I 
knowe / I accompayned reynard vnto his hows / 
And whan he was redy he asked me yf I that 
wold ffor your saacke bere two. lettres to yow / I 
saide for to do you playsir and worship / I wold 
gladly bere to yow vij. tho brought he to me 
this male where in the lettres be / whiche ben 
endyted by my connyng and I gaf counseyl of the 
makyng of them / I trowe ye sawe neuer lettres 
better ne craftelyer made ne endyted / 

The kynge commanded anon bokart his secre- 
tarye to rede the lettres / ffor he vnderstode al 
maner langages / tybert the catte and he toke 
the male of bellyns 'necke / and bellyn hath so 
ferre sayd and confessyd / that he therfore was 
dampned. 

H He clerke bokwart vndyde the male / and 
drewe out ky warts heed and said alas what 
lettres ben these / certaynly my lord this 
is kywarts heed / 

alas sayde the kynge that euer I beleuid so the 
foxe / There myghte men see grete heuynesse of 
the kynge and of the quene / the kynge was so 
angry that he helde longe doun his heed And atte 
laste after many thoughtes / he made a grete crye / 
that alle the bestys were aferde of the noyse / 

Tho spack sir firapeel / the lupaerd whiche was 
sybbe somwhat to the kynge / and saide / sire kyng 
how make ye suche a noyse ye make sorow ynough 
thaugh the quene were deed / late this sorowe goo/ 
and make good chere / it is grete shame / be ye 
not a lorde and kynge of this londe / Is it not alle 
vnder yow / that here is / 

the kynge sayde sir firapeel how sholde I suflfre 
this / one false shrewe and deceyuaur hath be¬ 
trayed me and brought me so ferre / that I haue 
for wrought and angred my frendes / that I the 
stoute bruyn the bere / and ysegrym the wulf / 
whiche sore me repenteth / and this goth ayenst 
my worship that I haue done amys ayenst my 
beste barons and that I trusted and beleuid so 
moche the fals horeson the foxe / and my wyf is 
cause therof / she prayde me so moche that I herde 
her prayer and that me repenteth / thaugh it be 
to late / 

what thawh sir kyng said the lupaerd / yf ther 

be ony thing mysdon / it shal be amended we 
shal gyue to bruyn the bere to ysegrym the wulf / 
and to erswyn hys wyf for the pece of his skynne 
and for their shoes for to haue good pees bellyn 
the ramme / for he hath confessyd hymself that he 
gaf counseyl and consentyd to kywardes deth / it 
is reson that he aby it / And we alle shal goo 
fecche reynard and we shal areste hym and hange 
hym by the necke withoute lawe or Iugement / and 
ther with alle shul be contente/ 


^oVd bellyn tlje ramme anti alle 
bte Uffnap toere g?uen tn t$e Ijanbeis 
of pjsegrpm anti brupn ano Ijoto fce 
toajs slajm / capttulo .rri'f. 



He kynge saide I wil do it gladly / 

firapel the lupaerd wente tho to the 
pryson / and vnbonde them firste / and 
thenne he sayde ye sires I brynge to 
you a faste pardon and my lordes loue and frend- 
ship it repenteth hym and is sory that he euer hath 
don spoken or trespaced ayenst you / and therfore 
ye shal haue a good appoyntement / And also 
amendes he shal / gyue to you bellyn the ramme 
and alle his lignage fro now forthon to domesdaye / 
in suche wyse that where someuer ye fynde them in 
felde or in wode that ye may frely byte and ete 
them wythoute ony forfayte / And also the kynge 

graunteth to yow / that ye maye hunte and do the 
werst ye can to reynard and alle his lynage wyth- 
oute mysdoyng This fayr grete pryuelage wylle the 
kynge graunte to you euer to holde of hym / And 
the kynge wille that ye swere to hym neuer to 
mysdoo / but doo hym homage and feawte I coun¬ 
sel yow to doo this / ffor ye may doo it honorably / 
Thus was the pees made by fyrapel the lupaerd 
frendly and wel / And that coste bellyn the ramme 
his tabart and also his lyf / and the wulfis lignage 
holde thise preuilegis of the kynge / and in to thys 
daye they deuoure and ete bellyns lignage where 
that they may fynde them this debate was begonne 
in an euyl tyme / ffor the pees coude neuer syth 
be made betwene them / 

The kynge dyde forth wyth his courte and 
teste lengthe xij* dayes lenger for loue of the 
bere and the wulf / So glad was he of the makyng 
of this pees / 


END OF VOL. I. 

